Kurs evra danas 119,48 dinara\n► Kurs evra danas 119,48 dinara\nDinar je danas prema evru slabiji za 0,1 odsto nego u utorak, i zvanični srednji devizni kurs je 119,4893 dinara za jedan evro, objavila je Narodna banka Srbije (NBS).\nNarodna banka Srbije je u utorak intervenisala prodajom 15 miliona evra na međubankarskom deviznom tržištu kako bi ublažila prekomerne dnevne oscilacije kursa.\nEvro je u utorak koštao 119,4292 dinara.\nDinar je danas prema evru jači za 3,1 odsto nego pre godinu dana, za 0,7 odsto slabiji nego pre mesec dana, a 3,3 odsto je jači nego na početku ove godine. Ove godine je dinar bio najslabiji 3. februara, kada je jedan evro koštao 124,0147, a najjači 17. novembra kada je koštao 118,4779 dinara. Da bi ublažila dnevne promene kursa, NBS je ove godine na međubankarskom deviznom tržištu intervenisala prodajom 480 miliona evra i kupovinom milijardu i 310 miliona evra.\nEvro danas 118,3199 dinara\nDinar je danas oslabio za 0,1 odsto prema evru u odnosu na juče i zvanični srednji kurs je 118,3199 dinara za jedan evro, objavila je Narodna banka Srbije (NBS). Evro je juče bio 118,2474 dinara.\nEvro sutra 118,31 dinar\nDinar će u sredu oslabiti za 0,1 odsto prema evru u odnosu na danas i zvanični srednji kurs biće 118,3199 dinara za jedan evro, objavila je Narodna banka Srbije (NBS).\nSkupština Srbije izabrala je danas za nove viceguvernere Narodne banke Srbije (NBS) Draganu Stanić i Anu Ivković.\nEvro danas 118,24 dinara\nDinar je danas zadržao približno istu vrednost prema evru u odnosu na juče i zvanični srednji kurs je 118,2474 dinara za jedan evro, objavila je Narodna banka Srbije (NBS).\nEvro danas 118,1960 dinara\nDinar je danas zadržao približno istu vrednost prema evru i zvanični srednji kurs je 118,1960 dinara za jedan evro, objavila je Narodna banka Srbije (NBS).\nKina: Razgovori nemogući dok SAD drže nož za vratom\nKineski trgovinski izaslanik rekao je danas da su nemoguči razgovori s Vašingtonom dok SAD drže "nož za vratom" Pekingu podizanjem carinskih nameta na kineski uvoz.\nĐorđević: Vlada Srbije želi da poveća penzije, da bi stigle potrošačku korpu\nVlada Srbije želi da poveća penzije mnogo više nego što je realni rast cena osnovnih namirnica da bi se penzije izjednačile s minimalnom potrošačkom korpom, izjavio je danas ministar za rad, zapošljavanje, boračka i socijalna pitanja Zoran Đorđević.


PREDLOG ZAKONA O IZMENAMA I DOPUNAMA ZAKONA O SPREČAVANJU KORUPCIJE: Krug pravnih lica koja imaju obavezu prijavljivanja Agenciji određenih podataka proširuje se na sva pravna lica u kojima javni funkcioner ili član njegove porodice za vreme javne funkcije dve godine od njenog prestanka ima udeo ili akcije, a koji učestvuje u postupku javne nabavke ili privatizacije ili u drugom postupku čiji je ishod zaključivanje ugovora sa organima javne vlasti\nNa tekućoj sednici Narodne skupštine Republike Srbije raspravlja se o Predlogu zakona o izmenama i dopunama Zakona o sprečavanju korupcije.\nOvaj Predlog zakona ima za cilj preduzimanje neophodnih koraka ka ispunjavanju preuzetih obaveza iz preporuka grupe država Saveta Evrope za borbu protiv korupcije – GREKO. Razlozi za izmene i dopune Zakona o sprečavanju korupcije ("Sl. glasnik RS", br. 35/2019, 88/2019 i 11/2021 - autentično tumačenje) sadržane su u preporuci broj 12 u Drugom izveštaju o usklađenosti Republike Srbije iz oktobra 2020. godine.\nU navedenoj preporuci iz predmetnog Izveštaja iznete su konkretne primedbe na navedeni zakon koje bi trebalo uvažiti kako bi se navedena preporuka smatrala ispunjenom u celini. Pored toga, na zahtev Agencije za sprečavanje korupcije predloženo je preciziranje pojedinih odredbi zakona u cilju njegove bolje i pravilnije primene.\nPredlogom zakona precizira se značenje pojma “korupcija”, tako što se ovaj pojam određuje kao odnos korišćenja službenog ili društvenog položaja ili uticaja radi sticanja nedozvoljene koristi za sebe ili za drugoga, a preciziraju se i uslovi za izbor direktora Agencije za sprečavanje korupcije, propisivanje dodatnog uslova koji kandidat za direktora treba da ispuni, a to je posedovanje posebnih znanja i iskustava u oblasti sprečavanja korupcije.\nU cilju kontinuiranog obavljanja poslova u Agenciji za sprečavanje korupcije, iz razloga celishodnosti, predloženim izmenama i dopunama predviđa se da mandat zamenika direktora Agencije traje do izbora novog direktora, umesto kako je do sada predviđeno do prestanka mandata direktora, a takođe se zameniku direktora Agencije daju ovlašćenja da vrši funkciju direktora od dana prestanka mandata direktora, pa do stupanja na dužnost novog direktora Agencije.\nTakođe su precizirane i nadležnosti Agencije za sprečavanje korupcije za davanje saglasnosti javnom funkcioneru za obavljanje drugog posla ili delatnosti, kao i ovlašćenja Agencije da odredi rok javnom funkcioneru da prestane da obavlja određeni posao ili delatnost ako se time ugrožava nepristrasno vršenje ili ugled javne funkcije, odnosno ako to predstavlja sukob interesa.\nKrug pravnih lica koja imaju obavezu prijavljivanja Agenciji određenih podataka proširuje se na sva pravna lica u kojima javni funkcioner ili član njegove porodice za vreme javne funkcije dve godine od njenog prestanka ima udeo ili akcije, a koji učestvuje u postupku javne nabavke ili privatizacije ili u drugom postupku čiji je ishod zaključivanje ugovora sa organima javne vlasti.\nU cilju veće transparentnosti propisuje se vođenje posebne evidencije od strane Agencije o predmetnim pravnim licima, kao i javna dostupnost podataka iz te evidencije.\nPredviđeno je da Agencija za sprečavanje korupcije u postupku davanja saglasnosti bivšem javnom funkcioneru za zasnivanje radnog odnosa i poslovne saradnje naročito ceni koja ovlašćenja je imao taj javni funkcioner u vršenju svoje javne funkcije. Pored toga, dopunjuje se sadržaj izveštaja o imovini koji podnosi javni funkcioner tako što se propisuje obavezna prijava gotovog novca, digitalne imovine i dragocenosti, kao i druge pokretne imovine čija vrednost prelazi pet hiljada evra u dinarskoj protivvrednosti.\nPredlogom zakona precizirana su pravila za izricanje mera protiv javnih funkcionera koji povrede zakon. Uvodi se kao posebna činjenica koju Agencija ceni pri izricanju mera za povredu zakona da li je javni funkcioner postupio po prethodno izrečenoj meri opomene do isteka roka koji mu je u odluci određen.\nIzmenjeno je i krivično delo neprijavljivanja imovine ili davanja lažnih podataka o imovini, tako što se radnja ovog krivičnog dela proširuje i na neprijavljivanje prihoda ili davanja lažnih podataka o prihodima, a u skladu sa primedbama GREKO povećavaju se minimalne novčane kazne za prekršaje propisane zakonom, navela je ministarka pravde Maja Popović obrazlažući Predlog zakona u Narodnoj skupštini Republike Srbije.\nIzvor: Vebsajt Narodne skupštine, 21.09.2021.


ZZZCG – Portal RTPV\nNaslovna / Tag Archives: ZZZCG\nNovčana naknada za vrijeme nezaposlenosti sada 108 evra\n4. Jula 2019.\tDruštvo 0\nZakon o posredovanju pri zapošljavanju i pravima za vrijeme nezaposlenosti u primjeni je od 30. aprila 2019 godine. Stupanjem na snagu Zakona o posredovanju pri zapošljavanju i pravima za vrijeme nezaposlenosti, prestao je da važi Zakon o zapošljavanju i ostvarivanju prava iz osiguranja od nezaposlenosti. Novim zakonom o posredovanju pri …\n10. Maja 2019.\tDruštvo 0\nZavod za zapošljavanje Crne Gore i ove godine izdao je informator “Kuda nakon osnovne škole”. Publikacija je namijenjena svim polumaturantima i njihovim roditeljima, sa porukama o značaju pravilnog izbora prvog zanimanja. Savjetnica za profesionalnu orjentaciju u CIPS-u Jevrosima Pejović kazala je, predstavljajući ovogodišnju publikaciju, da je zanimanje značajan dio identiteta …\nProgrami obrazovanja i osposobljavanja odraslih za 896 nezaposlenih\n26. Aprila 2019.\tDruštvo 0\nOd tog broja 461 polaznik će sticati stručne kvalifikacije, dok će njih 435 sticati ključne vještine. Programe će realizovati 33 izvođača a za tu namjenu Zavod je opredijelio blizu 430 000 eura. Odlukom UO Zavod je objavio Javni poziv za dodjelu sredstava Fonda za profesionalnu rehabilitaciju i zapošljavanje lica sa …


Pred novom stranicom: Dokle je otplovila Crna Gora kad je razvezala brod od Srbije - Sputnjik Srbija\n12:01 22.05.2021 (osveženo 12:22 22.05.2021) Preuzmite kraći link\nPetnaest godina od razvoda Srbija je dočekala bez ambasadora u Crnoj Gori, proglašen je nepoželjnim krajem prošle godine, istovremeno, Srbija kao pomoć šalje vakcine protiv korona virusa u nekadašnju južnu republiku zajedničke države.\nCrna Gora - 15 godina od odvajanja od Srbije\nZvaničnici Beograda i Podgorice deklarativno se zalažu za što bolju saradnju, ali taj prirodni i verovatno nezaustavljivi proces, ipak, usled brojnih nasleđenih i novih političkih balasta, odmiče milimetarskim koracima.\nŠta je Crna Gora dobila, a šta izgubila odvajanjem od Srbije, šta je raskid značio za obe zemlje?\nIstoričar Predrag Marković pre svega kaže da je on bio neminovan, zato što je bilo nemoguće da zajednička država bude sposobna za život kao potpuo nesrazmerna zajednica.\n„Ta zajednica bila je mrtvorođenče, nigde se nije desilo da takva federacija opstane. Imali smo svojeveremeno Malajsku Federaciju koja se isto tako raspala, jer su bili neproporcionalni. A što se tiče gubtka, dugoročno će Crnogorci biti gubitnici, zato što u bilo kakvoj jugoslovenskoj državi Srbi nikad nisu doživljavali Crnogorce kao drugi narod, što su oni obilato koristili da grade svoje karijere u Srbiji“, kaže Marković.\nOn dodaje da posle raspada velike Jugoslavije raspad Savezne Republike Jugoslavije i nije izgledao kao veliki gubitak.\nNjegov kolega istoričar Čedomir Antić s druge strane tvrdi da je raspad SRJ za Srbe bio najveći, konačni gubitak od kada smo devedesetih slobodu koju smo tražili za braću preko Drine, dali prvo Slovencima i Hrvatima, a zatim i Bošnjacima.\n„Pustili smo niz vodu zemlju koja je bila 90 odsto srpska do 1945. godine, koja je uvek bila nesumnjivi saveznik Srbije, u kojoj nismo imali sporove, čak je i 90 procenata na nesrećnom Cetinju 92. godine glasalo za zajedničku državu“, kaže Antić.\nSrpsko pitanje otvoreno kada se Crna Gora otcepila\nOn dodaje da smo srpsko pitanje otvorili tek kada se Crna Gora otcepila, kada je Milo Đukanović osetio moć i shvatio koliko je tada Srbija bila slaba.\n„Ipak, doživeli smo posle 80 godina borbe sa fašizmom, nacional – socijalizmom, komunizmom, montenegrizmom i atlantizmom u kojoj Srbija uopšte nije pomagala Srbe iz Crne Gore, 2019. godinu i veliku Đukanovićevu grešku. Na pokušaju da otme imovinu crkvi, on je učinio da naša nacija trijumfuje u Crnoj Gori, da naša crkva posle 800 godina trijumfuje. I konačno, naši ljudi su došli na vlast“, kaže Antić.\nLitija u Baru, oko 15.000 ljudi\nOn dodaje da je Srbija nakon razlaza mnogo bolje prošla;\n„Srbija je u poslednjih 15 godina samo napredovala. Međutim, zbog unutrašnjih problema i zbog pritisaka nije napredovala dovoljno brzo. Takođe, zbog istih, spoljnih pritisaka, nije demokratska u meri u kojoj bi trebala da bude, pa brži napredak ne može ni da očekuje“, kaže Antić.\nMarković podeća da se najveća promena od osamostaljivanja desila u spoljnoj politici Crne Gore, okretanjem leđa Rusiji, te da bi ona mogla imati dalekosežne posledice.\n„Crna Gora je uvek bila zemlja na dotacijama, u 19. veku Rusije, kasnije Jugoslavije i Srbije. Okretanje evroatlanskim integracijama može da deluje kao državnički potez i okretanje ka budućnosti, međutim, za ovih 15 godina ne vidi se neka konkretna korist od okretanja leđa Rusima. Nismo videli velike zapadne investicije u Crnu Goru, a nismo ni sigurni da je članstvo u NATO neka naročita nagrada“, ističe Marković.\nAntića članstvo Crne Gore u NATO- u ne brine, kaže, od toliko zemalja u mediteranskom basenu u nekom sistemu ove vojne alijnse nije samo Sirija.\n„U Crnoj Gori 90 odsto stanovništva govori srpski jezik, gde su njegova prava, 34 odsto građana se izjašnjava kao Srbi, gde su oni u skupštini, javnim preduzećima, u ambasadama? Kad to postigne, Crna Gora će biti ono što je bila, država svog naroda“, ističe.\nŠtete u duhovnom biću\nUniverzitetski profesor i književnik Milivoje Pavlović kaže da postoji druga, jednako važnija dimenzija štete od osamostaljivanja Crne Gore koju narod sa obe strane granice itekako oseća, a onaj na jugu posebno.\n„Ako se setimo prošlogodišnjih „gibanja“ naroda u Crnoj Gori, ako pogledamo rezultate izbora za parlament od 30. avgusta prošle godine, kao i ishod nedavnih lokalnih izbora u Nikšiću i Herceg Novom, možemo zaključiti da je gubitničko osećanje ipak dominantno u Crnoj Gori, što je u znatnoj meri posledica neprirodnog odvajanja, poteza koje je prethodna vlast preduzimala, uključujući atlanske integracije i odnos prema kosovskom problemu“, kaže Pavlović.\n"Gorski vijenac" preveden na crnogorski jezik\nOn dodaje da kao neko ko deluje u kulturi i nauci, pa je neprekidno u kontaktu sa mladim ljudima, žali zbog grubih i dalekosežnih intervencija u duhovno biće Crnogoraca i Srba, a reč je o potezima koji su podigli tenzije i produbili deobe.\n„Govorim o odnosu prema Njegošu, kao tragičnom junaku kosovske misli, prema zajedničkom srpskom jeziku, zajedničkom ćiriličnom pismu i baštini nastaloj na njemu u Crnoj Gori i Srbiji. Ovde mislim i na odnos prema piscima iz Crne Gore i Srbije koji su stvorili velika dela na istom jeziku, a sada ih u školama i na fakultatima proučavaju kao strane pisce“, kaže Pavlović i dodaje da je razdvajanje otvorilo duboke rane u tkivu kulture koja je srodna i u dobroj meri zajednička.\n„Od novih deoba niko nema koristi. Nadam se da će nova vlast poraditi na smenjenju šteta koje su u kulturi nastale tokom ovih 15 godina nepotrebnim insistiranjem na posebnostima, razlikama, umesto na onome što je isto ili slično. Na tome treba da poradi i Srbija“, ističe Pavlović.\nMilivoje Pavlović, Čedomir Antić, Predrag Marković, NATO, posledice, odnosi, Srbija, nezavisnost, Crna Gora


Olimpijada znanja | NIS\nNIS > Održivi razvoj > Energija znanja > Olimpijada znanja\nU cilju popularizacije prirodnih nauka Kompanija NIS od 2013. godine podržava realizaciju olimpijada znanja iz matematike, fizike i hemije u okviru saradnje sa Ministarstvom prosvete, nauke i tehnološkog razvoja Republike Srbije i Društvom matematičara Srbije, Društvom fizičara Srbije i Srpskim hemijskim društvom.\nNIS podržava realizaciju različitih nivoa takmičenja iz prirodnih nauka, pruža podršku nacionalnim timovima za učešće u regionalnim i međunarodnim takmičenjima iz prirodnih nauka, realizuje zajedničke projekte sa stručnim naučnim društvima.\nOd 2013. godine pruža se finansijska podrška organizaciji srpske i međunarodne matematičke i fizičke olimpijade, a od 2014. i olimpijade iz hemije.\nOd tada je održano ukupno 34 srpske i međunarodne Olimpijade znanja iz fizike, matematike i hemije, a naši talentovani srednjoškolci osvojili su ukupno 77 medalja:\n28 medalja na Međunarodnoj fizičkoj Olimpijadi,\n31 medalja na Međunarodnoj matematičkoj Olimpijadi,\n18 medalja na Međunarodnoj hemijskoj olimpijadi.\nKroz olimpijade i projekte Kompanije NIS preko programa „Energija znanja“ do sada je prošlo više od 600 učenika iz Srbije.


U ime Brčko distrikta BiH sporazum je potpisao gradonačelnik Brčko distrikta BiH Siniša Milić, dok su ceremoniji prisustvovali i Vladimir Pandurević u ime EU delegacije i Goran Žeravčić, vođa tima CBGI projekta.Gradonačelnik Siniša Milić istakao je važnost ovog sporazuma koji će doprinijeti unapređenju ambijenta za uključivanje nevladinog sektora u proces kreiranja i donošenja odluka, poznatije kao participativna demokratija.\n„Mi smo do sada participativnu demokratiju imali samo kao pojam, a na ovaj način smo to i ugradili u naš sistem. Vlada je nedavno donijela odluku o obaveznim minimalnim konsultacijama s civilnim sektorom u procesu donošenja odluka, a mi idemo dalje i kroz ovaj sporazum obavezujemo se s obje strane da zajednički radimo na promovisanju vrijednosti demokratskog društva. Kroz sporazum je predviđeno daljnje donošenje odgovarajuće regulative i strategije i mislim da je ovo novina na ovim prostorima koja će, siguran sam, dati konkretne rezultate“, istakao je gradonačelnik.\nDamir Radenković, direktor Omladinskog centra „Vermont“, rekao je da su ovakav sporazum nevladine organizacije dugo čekale.\n„Zahvaljujem se Delegaciji EU što je pokrenula inicijativu, kao i gradonačelniku i Vladi Brčko distrikta BiH koji su prepoznali važnost svega toga. Ovo će nam, između ostalog, omogućiti da se uključimo u određene aktivnosti koje finansira Delegacija EU i drugi donatori, za šta do sada nismo bili u mogućnosti da apliciramo“, naglasio je Radenković.\nVladimir Pandurević, predstavnik EU delegacije u BiH, rekao je da je neophodno sistemski i sistematski raditi s civilnim sektorom, koji mora uspostaviti svoju ulogu u ukupnom društvu BiH te preuzeti svoja prava i obaveze.\nGoran Žeravčić, vođa tima CBGI projekta, naglasio je da sporazum sadrži ciljeve, principe i ključne mehanizme, koji bi trebali da vode ka realizaciji konkretne saradnje. „Uloga EU je da pruži tehničku pomoć u ovom procesu kako bi političke odluke bile transparentne i kako bi se omogućila uspostava mehanizama saradnje“, zaključio je Žeravčić.


Borelj: Želimo da ponudimo zapadnom Balkanu bolju evropsku perspektivu - BIGportal.ba\n10 Maja, 2021 10 Maja, 2021 01415\nŠefovi diplomatija članica zemalja Evropske unije (EU) održaće danas u Briselu raspravu o snažnijem političkom angažovanju Unije s partnerima na zapadnom Balkanu.\nKako je uoči sastanka izjavio visoki predstavnik Evropske unije (EU) i potpredsjednik Evropske komisije Žozep Borel, situacija na zapadnom Balkanu je jedna najvažnijih tema o kojoj će danas raspravljati.\n“Želimo imati novi uvid u situaciju na Zapadnom Balkanu i vidjeti kako se možemo više angažovati u regionu”, izjavio je Borelj.\nBorelj je istakao važnost zapadnog Balkana za EU te dodao kako će na sastanku razmatrati načine “kako da regionu ponude bolju i jaču evropsku perspektivu.”\nMinistri spoljnih poslova Unije će i u utorak zasjedati u formatu “Opšti poslovi”, a šefovi država ili vlada treba u junu da razgovaraju kako odnose sa Zapadnim Balkanom ugraditi u strategijske prioritete EU.\nBorelj je najavio da će tokom sastanka razgovarati i o klimatskim promjenama i saradnji sa Sjedinjenim Američkim Državama na tom polju, kao i o odnosima s Rusijom, o situaciji u Libanu te o odgađanju palestinskih izbora koji su bili zakazani za 22. maj.


Politika: Danas zasedaju Vlada i SNS - BalkaniYUm.TV '); } //]]>\nDanas zasedaju Vlada i SNS\nBeograd -- Kako B92 saznaje, danas u 14 sati biće održana sednica Vlade Srbije. Predsedništvo SNS u 10 časova razmatra odnose u Vladi i mogućnost raspisivanja izbora.\n''Stav SNS je da od izbora ne bežimo, ali je naša želja da učinimo sve što je moguće kroz reforme, borbu protiv kriminala i korupcije i da krenemo u promene u Srbiji'', kazala je Mihajlović.\nOna je dodala da se Predsedništvo SNS redovno sastaje svake dve do tri nedelje, kao i da su izbori i odnosi u vladi bila tema i na prethodnoj sednici.\nNaprednjaci su nezvanično juče najavljivali da će teme na sednici, koja počinje u 10 sati, biti eventualni vanredni izbori, afera "Šarić" i borba protiv organizovanog kriminala i korupcije.\nDnevni red sednice Predsedništva SNS nije preciziran, a svakako će biti reči o trenutnoj političkoj situaciji, rekao je taj izvor.\nU SNS tvrde da sednica najvišeg stranačkog tela nije zakazana isključivo zbog dešavanja oko premijera Dačića, već da Predsedništvo zaseda svake druge ili treće nedelje, tako da se današnja treba smatrati redovnom.


Istaknuti južnokorejski političar pronađen mrtav\n► Istaknuti južnokorejski političar pronađen mrtav\nJužnokorejska policija saopštila je danas da je istaknuti južnokorejski političar, koji je bio umešan u korupcionaški skandal, pronađen mrtav.\nTelo Roh Hoe-čana (61), poslanika u tri mandata iz male opozicione Partije pravde, pronađeno je u blizini stambene zgrade u Seulu. Policija je saopštila da je Roh verovatno skočio sa zgrade, nakon što je ostavio oproštajnu poruku.\n"Dragi sugrađani, žao mi je. Krivica je u potpunosti moja, molim vas da me kaznite i želeo bih da i dalje podržavate Partiju pravde", napisao je Roh u poruci upućenoj članovima partije. On je rekao da je 2016. godine primio 40 miliona korejskih vona, ali da zauzvrat nije učinio nikakvu političku uslugu.\nJužnokorejski mediji izvestili su da je Roh napisao još dve oproštajne poruke upućene svojoj porodici, ali da njihov sadržaj nije objavljen.\nRoh je bio pod istragom zbog optužbi da je primio novac od uticajnog blogera, koji je osuđen zbog nameštanja istraživanja javnog mnjenja na internetu.


U kojem delu beograda je najbolje izabrati apartman? | Soko zabava\nU svakom delu glavnog grada postoje apartmanu, bukvalno u svakom. Tako da uopšte ne morate da brinete da li postoje apartmani u nekom kraju gde vi treba da provedete više dana. Ne može sa sigurnošću da se kaže u tom i tom kraju su najbolji apartmani u Beogradu.\nU svakom kraju grada postoje oni dobri i oni malo lošiji apartmani. Postoje oni apartmani u Beogradu koji bi zadovoljili vaše kriterijume i postoje oni apartmani u Beogradu u koje nikada ne biste ušli. Apartmani Balkaninn vam pružaju mogućnost izbora velikog broja apartmana u različitim delovima grada.\nMeđutim, ovde konrektno govorimo o lokaciji. Ne morate uvek da izaberete apartmane u Beogradu u onom kraju gde inače imate nekog posla. Evo nekoliko predloga kako da se opredelite za lokaciju:\nAko strogo poslovno dolazite, onda apartman u tom delu grada gde je posao\nAko baš strogo poslovno dolazite u Beograd i nemate vremena za druge aktivnosti, onda bi dobro bilo da lokaciju apartmana prilagodite poslovnim obavezama. Na primer, ukoliko privremeni posao u Beogradu obavljate na Zvezdari, onda bi bilo dobro da tu iznajmite i apartmane.\nAko uzmete apartman na skroz drugom kraju grada, onda rizikujete da ne stignete na vreme na posao, rizikujete da ćete se zaglaviti u jutarnjoj gužvi. Dakle, kada su delikatni poslovi u pitanju, nemojte da rizikujete, već izaberiti apartaman koji se nalazi vrlo blizu. Trebalo bi da možete čak i peške da odete od apartmana u Beogradu do zadate lokacije.\nAko imate slobodno vreme, onda apartman na sredini puta ili u centru\nAko imate malo više slobodnog vremena i ako vam uslovi to omogućavaju, onda treba da izaberete apartmane koji se nalaze negde na sredini puta ili pak apartmane u Beogradu koji se nalaze u samom centru.\nUkoliko niste strogo vezani za neku poslovnu lokaciju, onda još bolje, ne treba da tražite apartmane negde daleko od grada, već treba da budete u centru zbivanja, kako biste nakon posla mogli da prošetate, mogli da odete negde na piće, na neku dobru svirku u centru ili možda čak na neki koncert, pošto je sada letnja sezona i vrlo često ima mnogo dobrih koncerata na otvorenom. Izborom apartmana u centru Beograda vi zapravo štedite sebi vreme, a ujedno i ulepšavate sebi vreme.\nAko ste došli da uživate u beogradu, onda takođe apartman između centra I periferije\nAko ste došli da uživate u Beogradu i da pokušate da ga obiđete za nekoliko dana, onda je najbolje da iznajmite apartman koji se ne nalazi baš u strogom centru. Naravno da nisu sve znamenitosti i sve što treba da vidite u samom centru. Ima mnogo lepih stvari koje čine Beograd, a nalaze se daleko od centra.\nZato treba da odaberete apartmane koji se nalaze tu negde na sredini da bi vam i centar bio blizu, ali da bi vam i svi ti drugi sadržaji bili blizu. Ujedno nećete uvek biti u gužvi, jer je centar grada poznat po tome.\nAko vas zanima provod I ako ste u društvu stranaca – onda strogi centar grada\nAko dovodite strance u Beograd i sa njima ćete zajedno biti u nekom apartmanu, onda definitivno treba da odaberete apartmane u samom centru grada. Turisti, posebno stranci, vode da osete taj duh metropole, vole da vide mnogo ljudi, a konstanta dešavanja su u samom centru, u glavnom pešačkoj zoni i u okolnim ulicama.\nTu turisti vole da prošetaju i vole jednostavno da budu u samom centru i zato treba da birate upravo te apartmane. Takođe, pošto je sada leto, možete odabrati neke apartmane na novobeogradskoj strani, jer su ti apartmani mnogo bliži splavovima, koje stranci nikako ne zaobilaze.\nПретходни чланакKako sačuvati DPF filterСледећи чланакEnergetska efikasnost u Evropi i kod nas


Gradske općine mogu aplicirati za sredstva Evropske Unije – Magazin Plus\nHome/Gradske općine mogu aplicirati za sredstva Evropske Unije\nGradske općine mogu aplicirati za sredstva Evropske Unije\nPredstavnici gradskih općina Centar, Stari Grad i Novi Grad u četvrtak su održali sastanak s predstavnicima Grada Sarajeva, a skup je bio posvećen korištenju sredstava IPA (Instrument predpristupne pomoći) evropskih fondova.\nDelegacija EU u BiH je u junu ove godine objavila poziv za podnošenje prijedloga projekata za aktivnosti vezane za “Podršku Evropske unije lokalnom ekonomskom razvoju u Bosni i Hercegovini” koji bi mogli biti finansirani sredstvima iz fondova za predpristupnu pomoć EU.\nRok za dostavu aplikacija uz propisanu dokumentaciju je 20. septembar ove godine.\nPrema odredbama javnog poziva, ukupan budžet za projekte koji će unaprijediti malu privredu i povećati stopu zaposlenosti, iznosi 3.000.000 eura.\nOd tih sredstava za pojedinačni projekt može biti izdvojeno najmanje 350.000 eura, a najviše 500.000 eura, navode u saopćenju iz Općine Centar.\nOd ovog iznosa dvije trećine sredstava se izdvaja iz fonda EU, dok jednu trećinu troškova realizacije projekta snosi aplikant.\n„Naša je sugestija da se formiraju stručni timovi koji će svojim znanjem odgovoriti na zahtjeve koje postavljaju IPA fondovi, posebno mladi ljudi koji će pripremati potrebnu dokumentaciju za aplikaciju projekata za finansiranje iz IPA ili nekih drugih evropskih i svjetskih fondova“, kazao je uime Općine Centar pomoćnik načelnika za privredu i finansije Fahrudin Kurtović.\nKurtović je naveo da Općina Centar, s ciljem poboljšanja privredne klime za razvoj malih i srednjih preduzeća, planira u saradnji sa Federalnim zavodom za zapošljavanje otvoriti poslovni inkubator za mlade poduzetnike.\nNaveo je da je Općina obezbijedila adekvatan prostor s potrebnim inventarom i snosila bi troškove komunalija, dok bi uloga Zavoda bila da finansira osoblje koje bi radilo u poslovnom inkubatoru.\nTakođer, naveo je da u saradnji s Ministarstvom prostornog uređenja Federacije BiH, za nekoliko dana počinje realizacija projekta ”utopljavanja” zgrade Osnovne škole ”Alija Nametak” na Bjelavama, čime žele povećati energetsku efikasnost objekta smanjenjem gubitaka dragocjene energije.\nOpćinsko vijeće Centar će se na narednoj sjednici izjasniti o prijedlogu Odluke o uslovima i načinu odobravanja kredita iz sredstava Budžeta Općine Centar namijenjenih za razvoj i zapošljavanje, s kojom će praviti preduslov za kreditiranje malih i srednjih preduzeća po povoljnim uvjetima.\nSveukupna raspoloživa kreditna sredstva iznose 484.000 KM, od kojih bi obrtnici dobijali od 20.000 do 50.000 KM.\n„Ovdje se radi o beskamatnim sredstvima koje bi realizovali preko banaka“, kazao je Kurtović.\nUčesnici sastanka su podržali sugestiju savjetnika gradonačelnika za ekonomska pitanja Hajrudina Ibrahimovića da općine, s obzirom na relativno kratak rok za apliciranje za sredstva iz IPA fondova, kandidiraju projekte za koje već imaju pripremljenu dokumentaciju ili je njihova izrada u toku te su usvojili zaključak da u nekoliko narednih dana odrede projekte koji će biti kandidovani.


SAOPŠTENJE FK BORAC PRED UTAKMICU SA FK PARTIZAN - FK BORAC BANJALUKA FK Borac Banjaluka\nObjavljeno: 24.03.2016. u 19:32\nSAOPŠTENJE FK BORAC PRED UTAKMICU SA FK PARTIZAN\nFudbalski klub Borac oglasio se saopštenjem za javnost, koje Vam donosimo u cjelosti.\nSAOPŠTENJE ZA JAVNOST POVODOM UTAKMICE SA PARTIZANOM\nFudbalski klub Borac obavještava cjelokupnu javnost da je u dosadašnja 4 dana, koliko traje prodaja ulaznica za utakmicu sa Partizanom, trebovano i prodato oko 7500 ulaznica, te da je u prodaji ostalo nešto više od 2700, koje će biti dostupne za kupovinu i sutra od 12 časova na blagajnama Gradskog stadiona.\nTakođe, ovim putem Fudbalski klub Borac želi da se zahvali mnogim firmama sa područja grada, koje su kupile određen broj ulaznica i time finansijski pomogle našem klubu.\nŠto se tiče sportskog dijela, ovim putem ističemo zadovoljstvo što Fudbalski klub Partizan u Banjaluku dolazi u kompletnom sastavu, sa izuzetkom Darka Brašanca, koji je nedavno dobio poziv u reprezentaciju Srbije za mečeve sa Poljskom i Estonijom.\nNa kraju, još jednom želimo da istaknemo da utakmica sa Partizanom počinje u 17:30 časova, te pozivamo naše sugrađane da krenu ranije prema stadionu zbog očekivanih gužvi kako na ulazima, tako i oko stadiona, i s tim u vezi, donesena je odluka da se kapije stadiona za publiku otvaraju dva časa prije početka utakmice, odnosno u 15:30.


Velog - VELUX - Krovni prozori - Krovni Prozor Standard - Donje Upravljanje GLU 0051 B - MK06 - 78x118cm\nKrovni Prozor Standard - Donje Upravljanje GLU 0051 B - MK06 - 78x118cm\nOpis proizvoda Krovni prozor sa termo-modifikovanim drvenim jezgrom presvučenim belim poliuretanskim slojem je 100% bez dodatnog održavanja (lakiranja) i zbog toga je idealan za kupatila i kuhinje. Osnovni tip prozora, pouzdan izbor, moderan krovni prozor vodećeg brenda na tržištu, konkurentna cena. Upravljanje je omogućeno elegantnom ručkom na donjoj strani, a ovaj prozor je naše preporučeno rešenje kada je potrebno ugraditi prozor visoko, na primer zbog visokog parapetnog zida. Novi ventilacioni sistem sa dva nivoa ventilacije predstavlja novi standard i nudi fleksibilnost čak i kada je prozor zatvoren. Nebo je granica sa krovnim prozorom sa donjim upravljanjem. Zbog upravljanja preko elegantne ručke u donjem delu, VELUX krovni prozori sa donjim upravljanjem vam daju pun, otvoren pogled na nebo i propuštaju maksimalnu količinu prirodne dnevne svetlosti u prostoriju. Preporučujemo vam krovne prozore sa donjim upravljanjem ako morate, ili želite, da postavite prozor na većoj visini, na primer kod visokog parapetnog zida.\nGLU 0051 B - Donje


Prepoznavanje lica postaje unosno tržište – a&s Adria Magazine\nTržište prepoznavanja lica porast će sa 3,8 milijardi dolara u 2020. na 8,5 milijardi do 2025, po složenoj godišnjoj stopi rasta od 17,2%, procjene su Marketsandmarketsa. Istraživači predviđaju da će tržište znatno rasti u narednih pet godina zbog povećanih ulaganja vladinih agencija i odbrambenog sektora. Uz to, rastuća nadzorna industrija, posebno u Sjevernoj Americi i Evropi, ali i u Azijsko-pacifičkoj regiji, mogla bi potaknuti kompanije da razvijaju ili implementiraju takva rješenja.\nJoš od 60-ih godina prepoznavanje lica je doživjelo velike promjene. Blizu 60% prihoda od te tehnologije odnosi se na organe reda, vojsku i odbranu, domovinsku sigurnost te državne agencije. Američka Agencija za napredna odbrambena istraživanja (DARPA) finansirala je procjenu te tehnologije (FERET) od 1993. do 1997. godine kako bi se potaknuo njen razvoj. Time su evaluirani prototipovi sistema za prepoznavanje lica, što je potaknulo njihovu komercijalizaciju.\nSoftverski alati pružaju bržu i lakšu identifikaciju i verifikaciju na osnovu karakteristika lica, što olakšava brojne procese, kao što su imigracija, praćenje prisustva i kontrola pristupa. Softverski alati se dijele na 2D i 3D prepoznavanje lica te analitiku lica.\nUtvrđeno je da rast stope kriminalnih i terorističkih aktivnosti pokreće potražnju za naprednim tehnologijama. Trenutno softver za 3D prepoznavanje lica postaje privlačniji krajnjim korisnicima jer može precizno detektirati i prepoznati različite izraze lica i položaje. Kompanije kao što su NEC, Ayonix, Idemia i Stereovision Imaging nude softverske alate za to, koji će, prema procjenama, ostvariti najvišu stopu rasta u narednih pet godina.\nAmeričko i kanadsko tržište najviše se razvijaju u ovom segmentu, prvenstveno zbog većeg prihvatanja tehnologije prepoznavanja lica u kompanijama, ali i rasta inicijativa vezanih za pametne gradove, e-pasoše i e-vize.\nNajveći proizvođači navedeni u istraživanju su: NEC, Aware, Ayonix, Cognitec, NVISO, Animetrics, Neurotechnology, Daon, Stereovision Imaging, Techno Brain, Innovatrics, Id3 Technologies, Thales, Idemia, Nuance Communication, Bio ID, Fulcrum Biometrics, Trueface.AI, Amazon, Facephi, Herta Security, Kairos AR, Sightcorp i Microsoft.


KAKVA JE SUDBINA PREDUZEĆA U STEČAJU?\nAgencija za licenciranje stečajnih upravnika u proteklih godinu dana dobila je 251 predmet, a za poslednjih mesec dana stiglo je pet novih stečajnih postupaka.\nKako se navodi u informaciji Ministarstva finansija i privrede, dostavljenoj Tanjugu, reč je o stečajnim postupcima koje su poverioci otvorili, odnosno pokrenuli u firmama u većinskom privatnom kapitalu.\nIzuzimajući stečajne postupke koji se vode po Zakonu o prinudnom poravnanju, stečaju i likvidaciji i stečajne postupke banaka, za koje je nadležna Agencija za osiguranje depozita, prema podacima Agencije za licenciranje stečajnih upravnika, na dan 1. jula na teritoriji Srbije bilo je ukupno 2.353 aktivna stečajna postupaka, navedeno je na sajtu agencije.\nPrema podacima Centra za stečaj Agencije za privatizaciju, među aktivnim preduzećima sa većinskim državnim i društvenim kapitalom u stečaju je 551 preduzeće.\nU poslednjih godinu dana među državnim i društvenim preduzećima pokrenuto je 17 stečajeva, od čega u tekućem mesecu dva, podaci su tog centra\nI deo preduzeća u restrukturiranju, odnosno ona za koja se niko ne interesuje, nemaju tržišnu poziciju, nemaju proizvod za tržište, prema najavama iz Ministarstva finansija i privrede, u narednom periodu otići će u stečaj, i njihova imovina će se ponuditi na tržištu, kako bi mogla da ponovo bude stavljena u funkciju.\nNedavno objavljivanje spiska najvećih poreskih dužnika u Srbiji ponovo je aktuelizovalo pitanje preduzeća koja se u stečaju nalaze i više od jedne decenije.\nNa toj listi tradicionalno prednjači nekoliko banaka, među kojima je prva Beobanka sa poreskim dugom od 29,73 milijarde dinara, Investbanka sa 22,37 milijardi, Astra banka sa 19,35 milijardi i Beogradska banka sa dugom od 16,19 milijardi.\nKod poreskih obveznika u postupku stečaja ne može se prinudno naplatiti dug već se on namiruje iz stečajne mase.\nProfesor Ekonomskog fakulteta u Beogradu Ljubodrag Savić ocenio je da je neshvatljivo da neka preduzeća mogu da provedu više od jedne decenije u stečaju ističući da su koristi od takvog statusa tih preduzeća imali samo stečajni upravnici i stečajne sudije.\n"Štetu su imali zaposleni radnici i, u krajnjoj liniji, svi građani Srbije, jer smo praktično iz budžeta pokrivali raznim dotacijama i subvencijama njihovo poslovanje, odnosno održavali ih u životu", rekao je Savić Tanjugu.\nPrema njegovim rečima, za razliku od Srbije, američki zakon jednostavno rešava pitanje stečaja, i početkom ekonomske krize, 2009. godine, tri najveća proizvođača automobila, bila su u velikim problemima, a država je rešavala njihove probleme, upravo, kroz stečaj, ali na američki način.\n"Američka vlada je preuzela kontaminirane hartije od vrednosti i pokušala da napravi dogovor sa poveriocima. Alternativa je bila - ili ćete čekati da vaša potraživanja naplatite u roku od jedne do pet godina, ali verovatno samo deo ako preduzeće ide u stečaj, odnosno prestane da postoji, ili ćete pomoći kompaniji, tako što ćete pristati da odmah dobijete jednu trećinu vaših potraživanja", naveo je Savić.\nOn je ocenio da Srbija ima potpuno neprimeren zakon u toj oblasti, ali i da je u sadašnjoj situaciji teško naći povoljno rešenja za takva preduzeća.\n"Mnogo je bila povoljnija pozicija za to početkom prošle decenije, kada se krenulo u proces privatizacije i kada je država prihodovala značajna sredstva, a ta preduzeća su bila u znatno boljoj i finansijskoj i ekonomskoj tržisnoj poziciji, i kada se za dobar deo njih moglo naći dobro rešenje. Mi smo propustili priliku, tako da je danas za većinu preduzeća vrlo teško pronaći dobro rešenje", rekao je Savić.\nIzvor: Tanjug, 20.07.2013


Ovo su pokazatelji da se debljate zbog hormona! - Životni stil\nNaslovnica Zdravlje Ovo su pokazatelji da se debljate zbog hormona!\nOvo su pokazatelji da se debljate zbog hormona!\nNeke žene koje prekomerna težina čak i ne muči, debljaju se u tom području, a možda su za to krivi hormoni koji su često pravi uzrok masnoće na stomaku.\n1. Debljate se uprkos zdravoj ishrani i treningu.\n( Kurir.rs, 24 sata )\nPrethodni članakLjubav živi tri godine, a koliki vijek ima strast?\nNaredni članakOvi sastojci sprečavaju opadanje kose i odlična su preventiva protiv ćelavosti!


Najboljih hotela blizu Medford, Sjedinjene Američke Države - smeštaj blizu Medford\nMasačusets 2 088 smeštajnih objekata\nnajboljih hotela u gradu Medford\nPosetiocima se dopada: ambijent, restorani, čist vazduh\n5 smeštajnih objekata u gradu Medford\nTražite ponude na destinaciji Medford?\nNajbolja ponuda 27. apr — 29. apr Večeras 20. apr — 21. apr Ovog vikenda 20. apr — 22. apr Sledećeg vikenda 27. apr — 29. apr\nHyatt Place Boston/Medford Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nAC Hotel Boston North Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nU blizini grada Medford\n2BR near Tufts, Cambridge & Boston offers accommodation in Somerville, 1.6 km from Davis Square and 2.8 km from Logan Park.\nLocated in Somerville, 600 metres from Davis Square and 2.9 km from Logan Park, Renovated 2 Bed w/ Free Parking Near Tufts University offers free WiFi.\nHomewood Suites by Hilton Cambridge-Arlington Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nLa Quinta Inn & Suites Boston Somerville Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nBoston na 7,7 km\nProvincetown na 86 km\nCambridge na 5,9 km\nBrookline na 9,7 km\nOgunquit na 101,4 km\nHampton na 59,5 km\nFalmouth na 104,6 km\nHajenis na 108,7 km\nWest Yarmouth na 111,1 km\nMiddletown na 98,3 km\nSouth Yarmouth na 112,8 km\nProvidence na 70,8 km\nSomerville na 3,5 km\nWoburn na 7,8 km\nChelsea na 6,7 km\nRevere na 7,8 km\nWatertown na 8,2 km\nMalden na 3,4 km\nBelmont na 6,5 km\nSaugus na 9,3 km\nAerodrom Logan (BOS) 9,3 km\nAerodrom T. F. Grin (PVD) 81,7 km\nProvincetown Municipal (PVC) 82,2 km


OBAVESTENJE ZA NASTAVNIKE KOJI UCESTVUJU U OBUKAMA\nMolimo sve nastavnike koji su se prijavili za program stručnog usavršavanja “Nastava programiranja u petom i šestom razredu” da registruju korisnički nalog na portalu Petlja.org\nNakon toga je potrebno nam sa iste e-mail adrese koja je korišćena pri registraciji pošaljete poruku da ste uspešno kreirali korisnički nalog. Poruku šaljete na e-mail adresu katarina.andjelkovic@petlja.org i u njoj treba da navedete svoje ime i prezime, naziv škole u kojoj držite nastavu i naziv opštine. Podsećamo i nastavnike koji su se prijavili za obuku a već imaju otvorene naloge na Petlja.org da nam takođe pošalju ovu email poruku.\nOvo vas molimo da bismo efikasnije iskoristili vreme u toku obuke, jer se pokazalo da dosta vremena na početku obuke može da se potroši na to da svi registruju svoje korisničke naloge, a što svako može da uradi pre dolaska na obuku.\nU okviru programa stručnog usavršavanja “Nastava programiranja u petom i šestom razredu” prošlog vikenda održane su prve obuke u 5 od planiranih 30 opština. Obukama u Aleksincu, Beloj Palanci, Vranju, Ljigu i Sremskoj Mitrovici je prisustvovalo preko 100 nastavnika. Narednog vikenda, 14. i 15. oktobra, prvi dan obuka će biti održan u novih 11 opština.\nProgram stručnog usavršavanja „Nastava programiranja u petom i šestom razredu“ je podržan od strane Ministarstva prosvete, nauke i tehnološkog razvoja i ima status programa od javnog interesa. Realizaciju obuke za prvih 30 grupa nastavnika omogućila je kompanija Microsoft kroz Philanthropies inicijativu koja ima za cilj osnaživanje kapaciteta nastavnika za računarske nauke, a projekat zajedno realizuju Fondacija Petlja i Fondacija Dokukino.


Mnogo prostora za unapređenje trgovinske saradnje BiH i Poljske - Akta.ba\nMnogo prostora za unapređenje trgovinske saradnje BiH i Poljske\nBiH je u deficitu u vanjskotrgovinskoj razmjeni sa Poljskom, ukupna razmjena je 622 miliona KM.\n29.08.2018. 13:40 Izvor: / Fena\nTrgovinska razmjena između Poljske i BiH ima mnogo prostora za napredak, a pokrivenost uvoza izvozom koja je u prošloj godini iznosila 28 posto, u prvih sedam mjeseci ove godine dostigla je 37 posto, istaknuto je danas tokom Poslovnih susreta privrednika Bosne i Hercegovine i Republike Poljske koji su održani u Vanjskotrgovinskoj komori BiH (VTK BiH) u Sarajevu.\nKoordinator Evropske preduzetničke mreže u FBiH i načelnik odjela za EU poslove i projekte u VTK Amir Hujić kazao je da učestvuju predstavnici 30 firmi - 15 iz BiH i 15 iz Poljske iz sektora prehrane, klimatizacije i grijanja, sektora metaloprerade i autodijelova koji će nakon plenarne sjednice imati priliku i za B2B susrete.\nPosebno je izdvojio velike potencijale BiH kada je riječ o prehrani i proizvodnji zdrave hrane, dodajući da su Poljaci jako zainteresovani za tu proizvodnju.\nPoljska privredna delegacija, prema riječima koordinatorice Evropske preduzetničke mreže Zapadne Poljske Agnieszke Turynske, u ponedjeljak je bila u Banjoj Luci na sličnom sastanku.\n"Nadamo se da će i ovaj susret privrednika biti uspješan kao što je to bilo i u Banjoj Luci i da ćemo uspjeti da uspostavimo i razvijemo dobru saradnju. Mi smo ovdje zahvaljujući Evropskoj preduzetničkoj mreži koja pomaže različitim preduzetnicima iz EU, ali i van nje, kao što su naprimjer BiH, Kina, Čile, Brazil itd. u procesu internacionalnizacije, integracije i zajedničkog poslovanja", kazala je Turynska.\nŠto se tiče finansiranja, kako je dodala, sredstva dobijaju iz komisija EU, kao i iz poljskog budžeta, a njihove aktivnosti usmjerene su ka malim firmama da bi mogle da se razviju i pojave na tržištu.


Pocetna>Trinidad Moruga Scorpion Tucani Najljuci Chilli na Svetu 2 Miliona SHU\nOvde kupujete 5 grama ovog najluceg cilija - papricice na svetu. Experti u novom Meksiku sa drzavnog univerziteta su otkrili novu najljucu Chili papriku , cija je ljutina izmerena sa neverovatnih 2 MILIONA Skolvila!!! Tako da je trenutno od 2012. u svetu ovo Najljuci Chili i ljuci od Bhut\nTrinidad Moruga Scorpion Tucani Najljuci Chili na Svetu\nDescription: Trinidad Moruga Scorpion Tucani Najljuci Chili na Svetu 2 Miliona SHU Cena je za pakovanje od 5 grama. Ovde kupujete 5 grama ovog najluceg cilija - papricice na svetu. Experti u novom Meksiku sa drzavnog univerziteta su otkrili novu najljucu Chili papriku , cija je ljutina izmerena sa neverovatnih 2 MILIONA Skolvila!!! Tako da je trenutno od 2012. u svetu ovo Najljuci Chili i ljuci od Bhut\nPristupa danas: 3006\nUkupno ovog meseca: 1263693


Evropska perspektiva je takođe i o jasnim izborima spoljne politike: Vladimir Bilčik\nIzvestilac Evropskog parlamenta za Srbiju Vladimir Bilčik ocenio je da zajednička vojna vežba sa Belorusijom i Rusijom ne pomaže napretku Srbije u evrointegracijama.\nBilčik je podsetio 13. juna u objavi na svom Tviter (Twitter) nalogu da srpska diplomatija traži podršku Evropske unije (EU) pred Međuvladinu konferenciju Srbija - EU, koja će se održati 22. juna u Luksemburgu.\n"Evropska perspektiva je takođe i o jasnim izborima spoljne politike, posebno u današnjoj geopolitici", poručio je Bilčik.\nSrbija učestvuje na trilateralnoj vežbi “Slovensko bratstvo 2021” sa Rusijom i Belorusijom od 8. do 19. juna u bazi Novorosijske gardijske vazdušno-desantne planinske jedinice na teritoriji Krasnodara, na jugozapadu evropskog dela Rusije.\nNa vojnom aerodromu u Batajnici kod Beograda je 9. juna održana svečanost povodom prijema aviona, na kojoj su prisustvovali zamenik načelnika Generalštaba Vojske Srbije Petar Cvetković, pomoćnik ministra odbrane za materijalne resurse Nenad Miloradović, prvi zamenik predsednika Državnog vojno-industrijskog komiteta Belorusije general-major Igor Mihajlovič Demidenko i ambasador Belorusije u Beogradu Valerij Briljov.


Nacionalni Savet Vlaha - Vesti - Petnaesta sednica Izvršnog odbora i osma sednica Nacionalnog saveta Vlaha\nIZVRŠNI ODBOR I NACIONALNI SAVET ZASEDALI U BOLJEVCU\nU ponedeljak, 24. decembra, u Boljevcu je održana petnaesta sednica Izvršnog odbora i osma sednica Nacionalnog saveta Vlaha (NSV), kojom je predsedavao Radiša Dragojević, predsednik NSV.\nČlanovi IO i NSV, podržali su odluke donete na konstitutivnoj sednici Odbora za obrazovanje, koja je 9. decembra održana u Negotinu.\nNa predlog nosioca izborne liste broj sedam, primarijus dr Siniše Čelojevića, zbog kvalitetnijeg i efikasnijeg rada, zamenjeno je troje članova Odbora za obrazovanje. Tako je, umesto Voje Kožicića imenovan Slobodan Golubović, umesto Ljubiše Blagojevića, Snežana Stepanović Andrejevića, dok je umesto Nadice Jovanović imenovan Časlav Radukanović.\nU Odboru za obaveštavanje i izdavačku delatnost, umesto Aleksandra Petrovića, imenovan je Predrag Marković, dok je u Odboru za saradnju sa Srpskom pravoslavnom crkvom, umesto Krste Nedeljkovića, imenovan Dragan Andrejević.\nNakon uvodnog izlaganja Slobodana Golubovića, člana Odbora za obrazovanje koji je koordinator aktivnosti u vezi sa implementacijom nastave na vlaškom jeziku u obrazovni sistem Srbije, članovi IO i NSV doneli su odluku da se uputi zahtev Ministarstvu prosvete za uvođenje nastave na vlaškom jeziku za učenike od prvog do četvrtog razreda osnovne škole, već od naredne školske 2013/2014. godine. Usvojen je i zaključak Odbora za obrazovanje da se pristupi izradi udžbenika „Vlaški jezik - govor sa elementima nacionalne kulture“, koji bi bio u primeni od naredne školske godine.\nDoneta je i odluka da se finansira štampanje brošure „Govorim vlaški - Vorb$sk ruminjeašće“, koji će, u izdanju Udruženja „Gergina“ i Nacionalnog saveta Vlaha, do sredine januara 2013. godine izaći iz štampe na oba narečja – Homoljsko - braničevskom i Krajinsko - timočkom. Ova brošura će biti preporučena literatura za obrazovni kadar koji će, od naredne školske godine, biti predavači učenicima od prvog do četvtrog razreda, tamo gde bude interesovanja i uslova da se, kao izborni predmet uvede „Vlaški jezik - govor sa elementima nacionalne kulture“.\nČlanovi NSV, na predlog IO, usvojili su i nekoliko zaključaka Odbora za službenu upotrebu jezika i pisma, među kojima i odluku da se ubrza rad na pripremi frazeološkog Vlaško - srpskog rečnika, koji će, kao i Srpsko - vlaški rečnik uskoro biti štampan.\nNa predlog Odbora za službenu upotrenu jezika i pisma, kojim rukovodi primarijus dr Siniša Čelojević, NSV doneo je i odluku da se Ministarstvu kulture Srbije uputi predlog prema kome bi se, na osnovu Zakona o zaštiti kulturnih dobara, vlaški jezik stavio pod zaštitu, kao nematerijalno kulturno dobro, kao i da se ovom Ministarstvu predloži da u redovnoj proceduri, to isto učini i UNESCO.\nNa inicijativu istog predlagača, doneta je i odluka da, u narednom periodu, Odbor za obaveštavanje i izdavačku delatnost realizuje kontakte sa rukovodstvima elektronskih i štampanih medija, kako bi se iznašla mogućnost za veću zastupljenost vlaške zajednice u tim medijima.\nČlanovi IO i NSV, razmotrili su i rezultate Popisa stanovnika iz 2011. godine, i bez obzira što je, između dva popisa, zabeležen pad broja Vlaha, izrazili zadovoljstvo tim podacima imajući u vidu da nisu bili popisani oni pripadnici ove manjine koji žive i rade u inostranstvu. Takođe, zaključeno je da su određenu konfuziju u sam popisni proces, među vlaškim življem unele one organizacije i političke grupacije koje stavljaju znak jednakosti između Vlaha i Rumuna, zbog čega je bitno da, u narednom periodu, treba raditi na jačanju identiteta Vlaha, kroz značajnije prisustvo u medijima, javnom i kulturnom životu Srbije.\nIzvršni odbor i Nacionalni savet Vlaha razmotrili su i usvojili finansijski izveštaj za period od prvog avgusta 2012. godine, uz konstataciju da su sredstva trošena domaćinski.\nFotografije sa petnaeste sednice Izvršnog odbora i osme sednice Nacionalnog saveta Vlaha:\nVideo prilozi sa petnaeste sednice Izvršnog odbora i osme sednice Nacionalnog saveta Vlaha:\nPetnaesta sednica Izvršnog odbora i osma sednica Nacionalnog saveta Vlaha - Prilog RTV F kanal


Epohalno: misli od sada možete slati na daljinu\nV. B. 17. decembra 2017. 18:55\nNaučnici sa Instituta za životne sisteme u ruskom Kalinjingradu nedavno su konstruisali jedinstveni neurološki uređaj pod nazivom „Balalajka“, koji istovremeno može da registruje nekoliko različitih elektrofizioloških parametara.\nPrvi put će samo jedan uređaj, koji je „od nule“ konstruisan u Rusiji, istovremeno obavljati funkciju nekoliko aparata. Nova ruska „Balalajka“ će biti elektroencefalograf, elektromiograf, elektrookulograf i foto-pletizmograf, „u jednom“.\nDrugim rečima, novi uređaj koji su osmislili i konstruisali ruski naučnici moći će da meri moždanu aktivnost, kao i biopotencijal pri pokretanju očne jabučice, ali i aktivnost mišićnih vlakana i da registruje protok krvi.\nOsim svega navedenog, nova neurološka „Balalajka“ će moći i da meri temperaturu na površini mozga kako bi se sa svim prethodnim parametrima mogao napraviti objedinjeni kompjuterski interfejs za predavanje signala mehaničkom uređaju poput invalidskih kolica ili egzoskeleta robota, ali čak i kompjuterske igrice.\nTrebalo bi istaći da „Balalajka“ nije prvi uređaj ovog tipa koji su osmislili i realizovali naučnici sa Instituta za životne sisteme, ali prema njihovim rečima, upravo najnoviji uređaj se od prethodnih razlikuje onoliko koliko se nove generacije smartfona razlikuju od prvih modela mobilnih telefona.\nOva tri znaka u stanju su da PROČITAJU vaše misli\nmisli na daljinuslanje mislimisli\n„samo mi kompjuterske igrice još trebaju“- psihoroboti\nMilioni Fejsbuk lozinki ogoljene interno, poznate svim zaposlenima u…


O nama - Turbo ZR\nČišćenje DPF (FAP)\nOsluškujući potrebe tržišta tog vremena, njen osnivač, Radovan Čamagić 1992. godine zamislio je, osnovao i pokrenuo radionicu za proizvodnju delova i servis za privredna vozila, koristeći predhodno dugogodišnje iskustvo koje je sticao u GSP "Beograd", radeći na poslovima održavanja i servisiranja privrednih vozila.\nProizvodjna je u početku bila ograničena na malu radionicu ograničenih mogućnosti i kapaciteta. Postepeno, vremenom, kako su se potrebe za proizvodima i uslugama povećavale uporedo su se proširivali i osavremenjavali naši proizvodni i uslužni kapaciteti. Početkom 2000-te godine preselili smo se u novoizgrađeni proizvodno-servisni prostor na Smederevskom putu, povećavajući broj i obučenost proizvodnog i stručnog osoblja, koje je bilo spremno da odgovori na različite zahteve korisnika usluga. Firma početkom 2006. godine prelazi u vlasništvo Radovanovog sina Dejana, koji dalje nastavlja i razvija Radovanovu viziju uspešne proizvodno-servisne delatnosti. Danas, "TURBO" ZR raspolaze obučenim majstorima bravarsko-limarske struke, alatničarskim osobljem, pratećim pomoćnim osobljem, kao i inženjerskim kadrom mašinske struke.\nTokom godina, konstantno prateći potrebe tržista, sa tendencijom praćenja i investiranja u najnovije tehnologije u industriji privrednih vozila, investirali smo i osavremenjivali proizvodni proces proširujući broj proizvoda i usluga koje smo u mogućnosti da pružimo korisnicima privrednih vozila. Samim tim vremenom smo prerasli u jednu od vodećih firmi na ovim prostorima iz oblasti proizvodnje i servisiranja izduvnih sistema, rezervoara za gorivo, fleksibilnih cevi-harmonika, kao i usluga servisiranja ostalih delova za transportna vozila.\nNaš moto “DA SE ČUJE RAZLIKA” proizilazi iz našeg uverenja i želje da svakom kupcu ili korisniku naših usluga pored ličnog pečata koji postoji na svakom našem proizvodu, ostane i Naš osećaj posvećenosti na rešavanju konkretnog problema na vozilu koje je korisnik naših usluga imao.\nFleksibilne cevi - Harmonike\nUsluge Turbo ZR\nSečenje CNC plazmom\nPoštovani trgovci rezervnih delova za privredni program, ukoliko Vas interesuje naš proizvodni i uslužni program, i ukoliko želite da proširite Vaš prodajni program delova POZOVITE, JAVITE SE, da Vam dostavimo cenovnike sa specijalnim uslovima prodaje (rabat), prilagođenim upravo Vama.. detaljnije »\n- SAVIJANJE CEVI\n- SERVIS VISKOVENTILATORA\n- ATESTIRANE POLUGE ZA VUČU\n- PODMETAČI TOČKOVA\n. detaljnije »\nPreko dvadeset godina iskustva, veliki broj zadovoljnih kupaca i znanje naših zaposlenih garancija su kvaliteta naših proizvoda. Održavanje kvaliteta i neprekidan rad na njegovom daljem poboljšanju je osnovno opredeljenje rukovodstva i svih zaposlenih... detaljnije »\nIzduvni sistemi za autobuse\nIzduvni sistemi za kamione\nElementi za vezu\nFleksibilne cevi harmonike\nAdresa: Smederevski put 25V, Beograd\nFAX: +381 11 34 76 459\nTelefon: +381 11 34 73 854\nMobilni: +381 63 80 87 751


Ministar finansija Siniša Mali sastao se danas (7. maja) u Beogradu sa potpredsednikom Svetske banke za Evropu i Centralnu Aziju Sirilom Milerom i tom prilikom potpisana su tri ugovora o zajmu za projekte vredne ukupno 142 mil USD. Ministar Mali je potpisao sporazume sa šefom Kancelarije Svetske banke u Srbiji Stivenom Ndegvom za projekat unapređenja elektronske uprave, zatim za projekat modernizacije poreske administracije i za projekat unapređenja trgovine i saobraćaja na Zapadnom Balkanu uz primenu višefaznog programskog pristupa.\nRaste potražnja za keš kreditima u Srbiji\nGrađani se kod banaka sve više zadužuju i trenutno vraćaju oko sedam milijardi evra. Preračunato, svaki građanin je banci dužan oko hiljadu evra, čak i onaj koji se uopšte nije zadužio. S gledišta Svetske banke, odnosno njene beogradske kancelarije, problem je što su se građani keš kreditima zadužili tri i po milijarde evra, što je ravno zaduženju za stambene kredite. Objašnjavaju da su gotovinski zajmovi rizičniji, jer ne idu u investicije, već u potrošnju. A kad je neko prezadužen raste verovatnoća da dug ne može da vrati.\nIz Srbije prošle godine izneto 930 miliona EUR u ofšor zone\nFirme koje posluju u Srbiji iznele su prošle godine u ofšor zone 930 miliona evra. Prema podacima Narodne banke Srbije, najviše novca je otišlo u Hong Kong (764 miliona evra), zatim u Singapur (67,3 miliona evra) i na Britanska Devičanska Ostrva (22 miliona evra). Milioni evra istovremno su transferisani i ka Panami (10 miliona evra), Lihtenštajnu, Maršalskim ostrvima (9 miliona evra), Dominikani, Libanu, Belizeu i Sejšelima ( 3 miliona evra). Interesantno je i da se redosled ovih zemalja značajno promenio u odnosu na pre nekoliko godina. Tako je, recimo, u 2015. godini na prvom mestu bila Holandija, dok su drugo i treće mesto delile Luksemburg u Britanska Devičanska ostrva.\nNova eskalacija trgovinskih tenzija između SAD i Kine obara i dalje vodeće indekse\nLoš dan na berzama u Americi doneo je solidan dnevni pad vodećih indeksa, nakon jasnih znakova pojedinih zvaničnika iz SAD da se već u petak mogu očekivati nove i povećane tarife na kineske proizvode. Tako je razvejana sumnja i nada tržišta da se do dogovora stiže brzo. S&P500 izgubio je juče 1,65% a Nasdaq 1,69%. Pod najvećim prodajnim pritiskom bile su svakako kompanije koje imaju velike operacije izvan SAD poput Boeinga i Catrepillara kao i one kojima je kinesko tržište od značaja, poput Appla ili Nvidie. Ostale teme nisu bile od većeg značaja za kretanje indeksa. Od korporativnih dešavanja, može se pomenuti AIG, koji je objavio kvartalne rezultate bolje od očekivanja te najavio da za ovu godinu konačno očekuje neto profit.\nEvropski indeksi ponovo su bili pod solidnim prodajnim pritiscima, pošto i tamošnji investitori u centar pažnje stavljaju sada obnovljene trgovinske nesuglasice SAD-Kina. Stoxx600 izgubio je 1,5% na dnevnom nivou.\nOd korporativnih dešavanja izdvajamo da je BMW izgubio oko 4%, nakon što je objavio pad kvartalnog profita od 78%, zbog većih troškova i rezervisanja.\nEvropska Komisija je u međuvremeno objavila neizmenjene projekcije za rast u EU – u najnovijem izveštaju, očekuje se rast zone od 1,4% ove i 1,6%, sledeće godine, uz smanjenja očekivanja za rast Nemačke.


Staša Gejo : strana 2 : Južne vesti\nStaša Gejo: Uspeh na Svetskom prvenstvu daje optimizam pred Olimpijske igre\n09:36, 17. 9. 2018.\nOsvajanjem bronze u disciplini bolder i sedmog mesta u kombinacijama na Svetskom prvenstvu u Insbruku Nišlijka Staša Gejo pokazala je zašto je u samom vrhu svetskog sportskog penjanja. Da je 2019. godina 20-godišnja članica PAEK Niš bi sa ovim rezultatima obezbedila učešće na Olimpijskim igrama u Tokiju.\nStaša Gejo u polufinalu Svetskog prvenstva u disciplini bolder\n12:17, 12. 9. 2018.\nKao treća u kvalifikacijama penjačica iz Niša Staša Gejo plasirala se u polufinale Svetskog prvenstva u Insbruku u disciplini bolder koje je očekuje u petak, 14. septembra. Pre toga, mlada takmičarka Planinarsko-alpinističko-ekspedicijskog kluba Niš učestvovaće u kvalifikacijama u brzinskom penjanju.\nStaša Gejo počinje borbu na Svetskom prvenstvu u Austriji\n08:09, 6. 9. 2018.\nNajvažnije takmičenje ove sezone za mladu nišku penjačicu Stašu Gejo počinje u četvrtak, 6. septembra, i trajaće deset dana tokom kojih će se članica Planinarsko-alpinističko-ekspedicijskog kluba Niš takmičiti u disciplinama lid, bolder i brzinsko penjanje, kao i u kombinaciji sve tri.\nStaša Gejo se sprema za Svetski kup i Svetsko prvenstvo\n08:33, 7. 8. 2018.\nNastupima na Rockmasters-u u Italiji i pripremama u Vrmdži blizu Niša Staša Gejo, članica Penjačko-alpinističko-ekspedicijskog kluba Niš, priprema se za dva velika takmičenja koja je očekuju u narednih mesec dana - Svetski kup u Minhenu i Svetsko prvenstvo u Insbruku.\nStaša Gejo četvrta na Svetskom kupu u Japanu\n09:27, 3. 6. 2018.\nNa petom Svetskom kupu ove godine Nišlijka Staša Gejo osvojila je četvrto mesto u disciplini bolder. Ona se u finale plasirala kao treća, ali je na kraju završila na četvrtom mestu, drugi put u 2018. godini.\nStaša Gejo spremna za prvi Svetski kup u sezoni\n09:44, 12. 4. 2018.\nPremijeru u ovoj takmičarskoj sezoni 20-godišnja Nišlijka Staša Gejo imaće na Svetskom kupu u Švajcarskoj u petak, 13. aprila gde će nastupati u disciplini bolder, a kako sama kaže, optimistična je pred početak nadmetanja u zemlji, u kojoj je prošle godine zauzela četvrto mesto.\nNiška sportiskinja u udžbeniku za matematiku\n13:10, 9. 3. 2018.\nUčenici petog razreda, ako bude odobren novi udžbenik BIGZ-a, učiće o razlomcima kroz primer evropske prvakinje u bolderu i najbolje sportiskinja Niša za prošlu godinu Staše Gejo, članice PAEK Niš.\nStaša Gejo niže uspehe i u seniorskoj konkurenciji\n10:08, 13. 4. 2017.\nOsvajanjem četvrtog mesta u disciplini boldering na Svetskom kupu u Švajcarskoj 19-godišnja Nišlijka Staša Gejo je ostvarila najbolji plasman u seniorskoj karijeri.\nStaša Gejo sedma seniorka na svetu\n10:08, 19. 9. 2016.\nU konkurenciji 87 seniorki iz 53 zemlje osamnaestogodišnja Nišlijka Staša Gejo zauzela je sedmo mesto na Svetskom prvenstvu u bolderingu u Parizu čime je pokazala da može da se bori sa najboljima u sportskom penjanju, novom olimpijskom sportu.\nStaša Gejo: "Prošla godina je bila neverovatna"\n12:24, 3. 1. 2016.\nProšla godina će ostati u najlepšem sećanju Staši Gejo, najboljoj mladoj sportistkinji Niša, a pored visokog plasmana u seniorskoj konkurenciji i šampionskih medalja na državnim prvenstvima, kao najveći uspeh ističe svetsku duplu krunu u juniorskoj konkurenciji.\nStaša Gejo: "Najveći uspeh daje hrabrost za sledeće izazove"\n12:15, 8. 9. 2015.\nNakon osvajanja svetske titule u penjačkoj disciplini "bolder" i prvog mesta na Svetskom prvenstvu u ukupnom plasmanu Nišlijka Staša Gejo ističe da je uspeh došao nakon ogromnog truda i verovanja u sebe.


Večno prijateljstvo dva naroda - Glas Podrinja\nDODENjENI ORDENI RUSKE FEDERACIJE\nPriznanja za doprinos srpsko-ruskom prijateljstvu U Gradskoj kući u Šapcu dodeljena su priznanja Komiteta za ordenje i medalje Ruske Federacije za doprinos razvoju prijateljskih odnosa dve zemlje\nU petak, 19. juna, u Gradskoj kući u Šapcu, svečano su uručena priznanja Ruske federacije zaslužnim građanima Srbije i Republike Srpske. Komitet za oredene i titule Ruske federacije nagradio je osam srpskih građana, od kojih je četvoro Šapčana. Svečanost je organizovalo Društvo srpsko-ruskog prijateljstva „Vladimir Putin“.\nMedalja za humanizam i milosrđe dodeljena je vladici Lavrentiju, koji je, kako je obrazloženo “mnogo učinio na polju milosrđa i ljubavi prema bližnjima, kao i na zbližavanju dva bratska naroda, srspkog i ruskog, i dve sestrinske pravoslavne crkve”. Posebno je pomenuta akcija „Moba“ koja je, na ličnu inicijativu vladike Lavrentija, održavana svakog leta u Manastiru Svetog Nikolaja pod Soko-gradom, gde su, među brojnim pravoslavnim vernicima iz celog sveta, učestvovali i mladi iz Ruske federacije.\nNajveće civilno priznanje koje je tog dana dodeljeno, Orden Svetog cara Nikolaja Drugog uručeno je Dejanu Đeriću, preduzetniku i humanisti iz Beograda, “za izuzetno pregalaštvo i poslovnu saradnju sa Ruskom federacijom, a posebno za organizovanje kulturno-umetničkih veza između Srbije i Rusije”.\nOrden za ljubav i strpljenje dobila je Milana Babić, profesorki teologije iz Tebinja, “za poseban doprinos kulturnim vezama Republike Srpske i Rusije, naročito za organizaciju kulturno-umetničkih manifestacija u Trebinju, na kojima su učestvovali umetnici iz Ruske federacije.\nMedalja „Počasni gost Rusije“ dodeljena je Milošu Šobajiću, poznatom srpskom slikaru koji živi u Parizu, “za predstavljanje srpskog slikarstva ljubiteljima umetnosti u Ruskoj federaciji“.\nMedalja za građansko dostojanstvo dobila je Jelica Marjanović, profesorka ruskog jezika iz Šapca, “za doprinos zbližavanju ruskih slikara i umetnika sa građanima Šapca i ovog dela Srbije, kao i za aktivan rad u Društvu srpsko-ruskog prijateljstva Vladimir Putin“.\nMedalja za građansko dostojanstvo dodeljena je Draganu Filipoviću, novinaru i književniku “za pisanje tekstova i članaka u novinama i časopisima, i pripovetkama u svojim knjigama, o nemerljivom doprinosu Rusije spasu srpskog naroda, u više navrata u istoriji“.\nMedalja za građansko dostojanstvo dodeljena je i Vesni Miletić iz Šapca, “za samopregoran rad u Humanitarnoj organizaciji „Ana“ i veze sa srodnim organizacijama u Ruskoj federaciji.\nMedalju “Počasni gost Rusije” dobio je i Slobodan Nikolić, predsednik Društva srpsko-ruskog prijateljstva „Vladimir Putin“, za brojne aktivnosti na zbližavanju dva bratska naroda”.\nPriznanja je uručio Vladimir Šihaljev, predsednik Komiteta za dodelu ordena i titula Ruske federacije. Ceremoniju dodele nadahnuto je vodila mlada Nataša Radovanović, a posebnoj atmosferi u Gradskoj kući doprineli su i učenici Muzičke škole „Mihailo Vukdragović“.


АНАЛИЗА СУПЕРЛИГАШКЕ ЈЕСЕНИ\nNaslovna / Vesti / Izveštaj / ANALIZA SUPERLIGAŠKE JESENI\nKada je krajem maja ove godine svima već bilo jasno da će klub iz grada sa leve obale Dunava po prvi put u svojoj bogatoj istoriji zaigrati u najačem klupskom fudbalskom takmičenju u Srbiji, Super ligi, u Bačkoj Palanci i okolini zavladala je euforuja – BAČKA JE SUPERLIGAŠ!!!\nNa svakom koraku se pričalo o ovom izvanrednom uspehu kluba koji je osnovan 1945. god i koji ima iza sebe bogatu istoriju, gde su kroz klub prolazili mnogi nekada izuzetni igrači, pravili se izuzetni rezultati, igrala se Druga liga stare Jugoslavije, gde su se pobeđivali nekada slavni BSK, Jugoslavija, Hajduk iz Splita, Partizan, OFK Beograd i mnogi drugi. Ali sve do ove godine Bačka nije uspela da igra u elitnom rangu.\nPredsednik Mrđan na jednom od sastanaka\nAgilna uprava kluba na čelu sa predsednikom Mrđan Vladimirom i prvim finansijerom kluba Marjanom Rnićem uspeli su svojim radom i zalaganjem da ispišu ovaj do sada najveći istorijski uspeh BAČKE i Bačkopalanačkoj publici omoguće uživo praćenje Super lige sa tribina Slavko Maletin Vava.\nKad smo već kod stadiona, moramo da se osvrnemo i na to da je i gradski stadion ove godine pretrpeo jedno dobro renoviranje, umivanje, gde je komisija FSS odobrila superligaški fudbal na”Vavi” što je takođe uspeh uprave kluba koja je u pauzi između dve sezone uspela da obezbedi sredstva za renoviranje stadiona i tokom leta uz radne akcije da umije i ulepša i napravi još funkcionalniji stadion za sve nas.\n“Šminkanje” stadiona Slavko Maletin Vava\nSređivanje istočne tribine\nZa takav poduhvat, upravi kluba i najužem rukovodstvu navijači i simpatizeri kluba duguju veliku zahvalnost.\n“Zategnuta” zapadna tribina\nKad smo već obezbedili ulazak u viši rang, navijači su se pitali sa kojim igračkim kadrom će Bačka nastupiti u Superligaškom karavanu? Prelazni rok između dva prvenstva odrađen je kako je odrađen, tj onako kako je određivala finansijska situacija u klubu ali i tu , na tom polju uprava kluba zaslužuje prelaznu ocenu. Superliga je startovala 24. jula a Bačka je kao domaćin dočekala beogradski Partizan pred 7.000 ljubitelja fudbala , a meč se igrao na stadionu “Karađorđe” u Novom Sadu i igrački Bačke su uspeli da upišu prvi bod u superligi i tako se upišu u istoriju kluba odigravši sa crno-belima 0-0.\nFudbaleri Bačke na prvoj superligaškoj utakmici u istoriji kluba\nEuforija nije prestajala ma da problem za sve navijače i upravu kluba bila je nemogućnost da Bačka u prvih 8 kola igra na svom stadionu u Bačkoj Palanci zbog izgradnje reflektora. Liga je krenula i posle upisanog boda u duelu sa Partizanom, igrači Bačke su tek u petom kolu u duelu protiv Subotičkog Spartaka postigli prvi gol u Superligi u porazu od 1-3. Na prvi gol u gostima momaka u plavim dresovima čekali smo 6 kola u duelu sa Radom na Banjici Strahinja Macanović je postigao prvi gol za Bačku na gostujućem terenu. Na prvu pobedu čekali smo do 7. kola i meča sa Borcem iz Čačka 1-0, a jedini gol na tom meču postigao je Luka Luković.\nBačka je tek u 9. kolu dobila dozvolu od komisije FSS da igra na svom stsdionu Slavko Maletin Vava, gde je dočekala Metalac i zabeležila trijumf rezultatom 1-0 golom Nikole Mojsilovića. Na prvi bod na gostujućem terenu čekalo se punih 11 kola. Bačka je gostovala Novom Pazaru odigravši nerešeno sa istoimenim klubom 1-1 jedini gol na toj utakmici za “PLAVE” postigao je Filip Bajić.\nMojsilović i Luković proslavljaju istorijski gol protiv Metalca\nRezultatski gledano, Bačka je u okruženju klubova koji se bore za opstanak u superligi. Igra u prvih 15 kola nije bila na zadovoljavajućem nivou, realizacija šansi vrlo loša što je osnovni problem ove ekipe uočen već na samom početku takmičenja u Super Ligi.\nPosle serije lošijih rezultata javila se nešto lošija atmosfera u ekipi, zalaganje i angažovanost fudbalera u plavim dresovima što je i inače probirljiva Bačkopalanačka publika osetila, pa je poseta na”Vavi” opadala iz utakmice u utakmicu.\nPogled na zapadnu tribinu stadiona Slavko Maletin Vava\nKad ekipi ne ide prvi plaća ceh trener. Posle odigranih 15 kola i osvojenih svega 11 bodova, uprava kluba se odlučila za rokadu na klupi, umesto Spasoje Jelačića uprava kluba je dala šansu Zoranu Govedarici da proba da trgne ekipu iz letargije, da poboljša zalaganje igrača na terenu, jednostavno da razmrda ekipu .\nOd utakmice sa Partizanom u Humskoj i porazu od 1-0 golom Uroša Đurđevića u samom finišu meča , videlo se da ekipa podiže voljni momenat da se svi igrači trude i zalažu te je u okviru 17. kola i duela sa Novosadskom “Starom Damom”, ekipom Vojvodine Bačka pokazala da može da se nosi sa svim ekipama u Superligi.\nDa su Zoran Govedarica i njegovi saradnici uspeli da razdrmaju igrače videlo se u duelu sa “Brđanima” , ekipom Čukaričkog u pobedi 3-1 gde su igrači Bačke igrali odlično, taktički mudro i zrelo. Isto tako Trivunović i drugovi odigrali su protiv ekipe Rada na stadionu Slavko Maletin Vava i pobedili 2-0, ali su momci u plavim dresovima pružili najbolju igru ove jeseni i na odmor su ispraćeni ovacijama sa tribina od svojih navijača sa željom da proleće bude još bolje i berićetnije.\nKad smo već kod navijača i simpatizera kluba, u ovih 11 utakmica koje je Bačka igrala kao domaćin, igre Bačke pratilo je 22.000 ljubitelja fudbala što je u proseku 2.000 ljudi po utakmici.\nPoseta na zavidnom nivou. Bilo bi nekorektno s naše strane da ne kažemo reč dve i o bezbednosti na ovih 11 utakmica koje je Bačka igrala kao domaćin na stadionu Slavko Maletin Vava, gde se nije desio ni najmanji propust a kamoli incident. Za to najveću zahvalnost dugujemo organima MUP-a, ispostavi u Bačkoj Palanci koji su svojom profesionalnošću i zalaganjem zajedno sa ljudima iz kluba doprineli da bezbednost na našem stadionu bude na najvišem mogućem nivou i ovim putem im se najiskrenije zahvaljujemo u nadi da će se naša odlična saradnji i nastaviti i u prolećnjem delu prvenstva.\nDo tada na stadionu Slavko Maletin Vava se kuju novi planovi kako bi se ostvario jedini cilj, opstanak u društvu najboljih.\nNovo druženje na našem “Vavi” zakazujemo vam za 25. februar kada igramo protiv aktuelnog šampiona Crvene Zvezde gde se nadamo istinskom spektaklu, ali pre toga u prvom kolu proleća puleni Zorana Govedarice igraće u Čačku i nadamo se vratiti se u Bačku Palanku sa bodovima što bi bila odlična uvertira pred meč sa Crvenom Zvezdom.\nDo tada dragi naši, igrači, stručni štab i uprava kluba vam žele sretne i uspešne Novogodišnje i Božićne praznike.\nSVAKO DOBRO!!! OFK BAČKA, BAČKA PALANKA


Nova hapšenja na teritoriji ZBO\nPripadnici Ministarstva unutrašnjih poslova u Somboru, po nalogu Osnovnog javnog tužilaštva u tom gradu, podneli su krivičnu prijavu u redovnom postupku protiv sedamnaestogodišnjeg mladića, zbog postojanja osnova sumnje da je izvršio krivična dela teška krađa i napad na službeno lice u vršenju službene dužnosti.\nOn je, kako se sumnja, na području Apatina izvršio krađu na štetu preduzeća ''Srbija Gas'', a potom je prilikom pretresa, u prisustvu majke, vređao i fizički napao policijskog služebina i lakše ga povredio.\nPripadnici Ministarstva unutrašnjih poslova u Somboru, po nalogu Osnovnog javnog tužilaštva u tom gradu, podneli su krivičnu prijavu u redovnom postupku protiv dvadesetjednogodišnje devojke, zbog postojanja osnova sumnje da je izvršila krivično delo krađa.\nOna se sumnjiči da je 4. oktobra ove godine, u mestu Odžaci, sa pulta jednog kioska ukrala mobilni telefon sugrađanki, koju je oštetila za oko 10.000 dinara.\nPripadnici Ministarstva unutrašnjih poslova u Somboru, po nalogu Osnovnog javnog tužilaštva u tom gradu, podneli su krivičnu prijavu u redovnom postupku protiv dvadesetogodišnjeg mladića, zbog postojanja osnova sumnje da je izvršio krivično delo krađa.\nOn je, kako se sumnja, od 25. oktobra do 13. novembra 2018. godine, iz kruga objekta koji je u vlasništvu jednog lovačkog društva ukrao obrađeno drvo. Na ovaj način ovo oštetio je za, kako se sumnja, oko 25.000 dinara.\nTagovi: hapšenja teritorijs ZBO PS Sombor 2018


Ako dobije žuti, napadač crno-belih propušta večiti derbi!\nPočetna stranicaFK PartizanAko dobije žuti, napadač crno-belih propušta večiti derbi!\nPartizan Video Materijal 20.2.20\nVođa navale Partizana dobio sedam žutih kartona, koliko kompletna odbrana crno-belih.\nVerovali ili ne: Umar Sadik, u opisu radnog mesta – napadač, dobio je u prvenstvu identičan broj žutih kartona kao kompletna odbrana Partizana?!\nNajbolji strelac Parnog valjka čak sedam puta našao se u sudijskim beležnicama, baš kao i zbirno Vladimir Stojković (2), Nemanja Miletić (1), Bojan Ostojić (0), Strahinja Pavlović (1) i Slobodan Urošević (3). Čudo!\nNajsvežije: Nigerijac je požuteo, jedini na utakmici, u nedelju protiv Radnika – arbitar Bojan Nikolić iz Kragujevca potegao je za opomenom zbog igranja rukom vođe navale crno-belih posle nabačene lopte iz prekida, interesantno - dok se nalazio u buketu igrača.\nPrethodno, Sadik se našao na meti i Miloša Đorđića (protiv Rada i Vojvodine), Novaka Simovića (TSC), Lazara Lukića (Javor), Zorana Širokog (Radnički), Miloša Milanovića (Rad) i sad Bojana Nikolića.\nI samog sebe uveo u ozbiljan problem...\nNaime, u Propozicijama takmičenja Super lige za sezonu 2019/20, u članu 68, jasno piše:\n- Igrač koji na utakmici Super lige dobije opomenu (žuti karton) automatski će bez prava biranja biti kažnjen:\n- posle četvrte opomene – zabrana igranja na 1 utakmici,\n- posle osme opomene – zabrana igranja na 1 utakmici,\n- posle svake naredne druge opomene (desete, dvanaeste, itd) – zabrana igranja na 1 utakmici.\nDakle, Umar je u velikoj opasnosti: sledeći (potencijalni) žuti karton bio bi mu suspendujući!\nA, pogledajmo Partizanov superligaški raspored: TSC (subota, 22. februar), Proleter (sreda, 26. februar), Crvena zvezda (nedelja, 1. mart)...\nOtud, centarfor Parnog valjka moraće da otvori četvore oči i pripazi na ponašanje (startove, prigovore...) kako se arbitar ne bi mašio za džep i indirektno ga poslao na hlađenje.\nCrvenim flomasterom podvučen je meč sa Proleterom u Humskoj: Sadika bi eventualna opomena izbacila iz konkurencije za večiti derbi!\nTreba li da naglašavamo koliko bi Partizan u tom slučaju bio hendikepiran?\nPodsetimo, Afrikanac u dosadašnjem toku sezone može da se podiči sa 16 egzekucija: 11 u prvenstvu i pet u Evropi...\nNe sumnjamo da će stručni štab crno-belih, na čelu sa Savom Miloševićem, Umaru Sadiku, velikog radijusa kretanja (stručnjak za kondiciju Marko Stojanović tvrdi: „Na nivou premijerligaškog igrača”) i ogromne borbenosti, skrenuti pažnju da usled alarmantne brojke 7 podigne malo ručnu, ili ga, pak, odmori u duelu sa Novosađanima (ukaže šansu, recimo, Bojanu Matiću) i sačuva za megdan sa Crvenom zvezdom.


Si Đinping Vučiću: Poseta Srbiji nezaboravan utisak i lepo sećanje - 29.06.2016, Sputnik Srbija\nSi Đinping Vučiću: Poseta Srbiji nezaboravan utisak i lepo sećanje\nPredsednik Vlade Republike Srbije Aleksandar Vučić primio je danas pismo zahvalnosti predsednika Narodne Republike Kine Si Đinpinga, u kome se ističe da je... 29.06.2016, Sputnik Srbija\npolitika, vesti, si đinping\n08:54 29.06.2016 (Osveženo: 09:19 29.06.2016)\n© Foto : Kancelarja predsednika VladeAleksandar Vučić i Si Đinping\nPredsednik Vlade Republike Srbije Aleksandar Vučić primio je danas pismo zahvalnosti predsednika Narodne Republike Kine Si Đinpinga, u kome se ističe da je postignut širok konsenzus o podizanju sveobuhvatnosti i strategije kinesko-srpskih odnosa, i da je otvorena nova istorijska stranica razvoja odnosa između dve zemlje.\nU pismu predsednika Kine se navodi:\n„Tokom moje nedavne državne posete Republici Srbiji Vi ste me, gospodine predsedniče Vlade, sa Vašom cenjenom Vladom, srdačno primili i detaljno isplanirali moju posetu, što je na mene ostavilo nezaboravan utisak i lepo sećanje. Koristeći ovu priliku, dozvolite mi da Vam izrazim najiskreniju zahvalnost.\nTokom posete, u bezbrojnim susretima sa predsednikom Nikolićem, sa Vama, kao i sa drugim liderima Vaše cenjene države, iscrpno smo razmenili mišljenja, otvoreno i iskreno razgovarali, postigli širok konsenzus o podizanju sveobuhvatnosti i strategije kinesko-srpskih odnosa, i otvorili novu istorijsku stranicu razvoja odnosa između naše dve zemlje.\nVisoko cenim što čvrstom odlučnošću i pozitivnim stavom podstičete suštinsku saradnju sa Kinom.\nŽelim da sa Vama, gospodine predsedniče Vlade, i svim srpskim liderima i dalje ulažem napore kako bismo povećali uzajamno strateško poverenje, produbili konkretnu saradnju u svim oblastima, ojačali komunikaciju i koordinaciju u međunarodnim poslovima za dobrobit naših dvaju naroda i očuvali svetski mir i razvoj.\nŽelim prosperitet velikoj Srbiji, a sreću i dobrobit narodu. Vama, gospodine predsedniče Vlade, želim dobro zdravlje i sve što poželite“, stoji u pismu zahvalnosti kineski predsednik Si Đinping, saopštila je Kancelarija Vlade Srbije za saradnju sa medijima.


LDP: Prosveta na marginama : Nadlanu.com\nLDP: Prosveta na marginama\nObjavljeno 15. avg 2013. / 15:27:45\nLiberalno demokratska partija je saopštila je da potencijalni kandidati za ministra prosvete, čija se imena pojavljuju u javnosti, predstavljaju "najopskurnije ličnosti iz političke prošlosti".\n"Političari iz vlasti ni reč nisu rekli u rekonstrukciji o tome kakva će biti politika prema prosveti, nisu pomenute nikakve reforme. Za vlast, škola i kvalitet znanja miliona sadašnjih i budućih učenika očigledno nije važna", navodi se u saopštenju.\nPoslednjih dana u medijima su se kao mogući naslednici odlazećeg ministra Žarka Obradovića pominjali državni sekretar u Ministarstvu prosvete Radivoje Mitrović, bivši rektor i prorektor Univerziteta u Prištini Radivoje Papović i Tomislav Jovanović i potpredsednica Socijalističke partije Srbije Dijana Vukomanović.\nLDP je pozvala Vladu Srbije da pokaže "makar minimum ozbiljnosti" u odnosu prema prosveti jer se sistem, po njihovim rečima, "raspada u svim segmentima".\n"Sistem se raspao tokom leta, upis u srednje škole je bio potpuno neregularan, a u promeni i modernizaciji programa i kvaliteta znanja koje stiču učenici nije urađeno apsolutno ništa", rečeno je u ovoj stranci.\nU LDP-u navode da Srbija i dalje ima oko 1.000 škola bez "pristojnog" toaleta, kao i da su zakoni o udžbenicima još uvek daleko od usvajanja.\n"Političari iz vlade moraju konačno da kažu šta je za njih škola i znanje. Za LDP je znanje roba, i to najvrednija, ključna veština koja je potrebna generacijama koje će uskoro na tržište rada i gde mogu da budu konkurentni samo ako imaju upotrebljivo znanje", navedeno je u saopštenju LDP.\nTa stranka smatra da je u ovoj rekonstrukciji prosveta na marginama i navodi da je za nju obrazovanje ključni segment državne politike.\n"Zbog toga smatramo da nijedna druga reforma nema šansi za uspeh bez promena u školskom sistemu i njegove modernizacije", navodi LDP.


Sattler u Predsjedništvu BiH: Ograničen napredak u pojedinim oblastima | Starmo\nNaslovnica Izdvojeno Sattler u Predsjedništvu BiH: Ograničen napredak u pojedinim oblastima\nSattler u Predsjedništvu BiH: Ograničen napredak u pojedinim oblastima\nSarajevo — Predsjedavajući Predsjedništva Bosne i Hercegovine Šefik Džaferović i srpski član Predsjedništva BiH Milorad Dodik primili su šefa Delegacije Evropske unije u BiH i specijalnog predstavnika Evropske unije, ambasadora Johanna Sattlera, saopšteno je u srijedu iz Predsjedništva BiH.\nŠef Delegacije Evropske unije u BiH, ambasador Sattler, predstavio je članovima Predsjedništva BiH Izvještaj Evropske komisije o Bosni i Hercegovini za 2020. godinu. Izvještaj o Bosni i Hercegovini dio je paketa proširenja koji je komesar za politiku susjedstva i pregovore o proširenje Olivér Várhelyi, zajedno sa Ekonomskim i investicionim planom za Zapadni Balkan, prezentovao Odboru za vanjske poslove Evropskog parlamenta.\nKostantovan je vidan napredak u ispunjavanju 14 uslova iz Mišljenja Evropske komisije. U tom kontekstu, pozdravljena je kontinuirana liderska uloga Predsjedništva BiH u reformskom procesu. Članovi Predsjedništva BiH su ocijenili uspješnim susrete sa evropskim zvaničnicima u institucijama u Bruxellesu, te iznijeli uvjerenje da će razgovori sa predstavnicima najvećih institucija Evropske unije dati dodatni podstrek evropskom putu zemlje.\nČlanovi Predsjedništva BiH su zahvalili ambasadoru Sattleru za podršku i kontinuiran angažman na evropskom putu Bosne i Hercegovine, saopšteno je iz Predsjedništva BiH.


SOS kanal » Zimski sportovi\nZašto volim…\tNajnoviji komentariRaia KG na Srpski fudbalski maraton, SL 26.kolo i PLSSALE PETKOVIC na Zona pres (četvrtak, 23.05): Gost Aleksandar KesarSALE PETKOVIC na Zona pres (četvrtak, 23.05): Gost Aleksandar Kesarbsb na Zona pres (četvrtak, 23.05): Gost Aleksandar Kesarsinia na Zona pres (četvrtak, 23.05): Gost Aleksandar KesarSALE PETKOVIC na Zona pres (četvrtak, 23.05): Gost Aleksandar Kesaraca na Zona pres (četvrtak, 23.05): Gost Aleksandar Kesarmica na Zona pres (četvrtak, 23.05): Gost Aleksandar Kesarmuta na Zona pres (četvrtak, 23.05): Gost Aleksandar KesarMarko na Zona pres (četvrtak, 23.05): Gost Aleksandar Kesar\tVi ste ovde:Početna » Zimski sportovi\nHiršer dominirao u Banskom\nPobednik trke slaloma koja je u nedelju održana u Bugarskom ski – centru Bansko je Marsel Hiršer. Austrijanac, pobednik i subotnjeg veleslaloma, slavio je ispred sunarodnika Marija Mata i Šveđanina Andrea Mirera.\nHiršer je ovom pobedom smanjio... Slavlje Slovenaca u Obersdorfu\nReprezentacija Slovenije trijumfovala je na timskim letovima održanim u nemačkom Oberstdorfu u okviru Svetskog kupa.\nZbog izuzetno jakog vetra, to takmičenje se sastojalo od samo jedne runde, a Slovencima su trijumf doneli Jurij Tepeš, Jure Šinkovec,... Vonova osvojila mali globus bez borbe\nAmerikanka Lindzi Von osvojila je Kristalni globus u superkombinacije bez borbe pošto je poslednja trka u toj disciplini otkazana zbog loših uslova u Sočiju.\nČelnici Međunarodne skijaške federacije razmatrali su mogućnost da trku izmeste u švedski... Zuterova iznenadila u Bad Klajnkirhajmu\nŠvajcarkinja Fabijen Zuter pobedila je u trci superveleslaloma koja je u nedelju održana u Bad Klajnkirhajmu.\nZuterova je do prve pobede posle skoro tri godine, a ukupno četvrte u karijeri, došla u vremenu od 1:09.55 minuta, sa 34 stotinke prednosti... Hiršer dominirao u Adelbodenu\nAustrijski skijaš Marsel Hiršer trijumfovao je na petom slalomu sezone, održanom u švajcarskom Adelbodenu.\nDan nakon što je slavio u veleslalomu, Hiršer je do pobede u švajcarskom ski centru došao i u slalomu, došao ukupnim vremenom od 1:58.66... Kusturica na čelu Skijaškog saveza\nFilmski režiser Emir Kusturica izabran je danas za predsednika Skijaškog saveza Srbije na skupštini održanoj na Mokroj Gori.\n“Kusturica je izabran za predsednika saveza sa 46 glasova za i samo jednim koji je bio protiv”, potvrdio je... Emir Kusturica novi predsednik Skijaškog saveza Srbije ?!\nVanredna Skupština Skijaškog saveza Srbije (SSS) izabraće sutra novog predsednika, a to će po svemu sudeći, biti naš proslavljeni filmski režiser Emir Kusturica.\n“Našoj javnosti je poznat dosadašnji doprinos Kusturice u razvoju skijaških... Kurševel: Otkazan slalom\nDrugi slalom u sezoni, koji je u okviru Svetskog kupa trebalo da bude održan danas u francuskom Kurševelu, zbog loših vremenskih uslova je otkazan.\nSlalom je prvobitno trebalo da bude na programu u nedelju, ali, pošto je od početka nedelje napadao... Ligetiju veleslalom u Zeldenu\nAmerikanac Ted Ligeti pobednik je veleslaloma koji je za Svetski kup u alpskom skijanju vožen u austrijskom Zeldenu. Aktuelni svetski prvak i pobednik Svetskog kupa u veleslalomu slavio je kombinovanim vremenom 2:22.00.\nSa 29 stotinki zaostatka drugo... Defago završava profesionalnu karijeru\nOlimpijski šampion u spustu Didije Defago završava profesionalnu karijeru zbog povrede levog kolena od koje nije uspeo da se oporavi ni posle sedam meseci.\nDefago (34) je pokidao ligamente kolena, a gotovo celu sezonu u Svetskom kupu propustio je bezuspešno... Sledeća strana» Najnoviji komentariRaia KG na Srpski fudbalski maraton, SL 26.kolo i PLSSALE PETKOVIC na Zona pres (četvrtak, 23.05): Gost Aleksandar KesarSALE PETKOVIC na Zona pres (četvrtak, 23.05): Gost Aleksandar Kesarbsb na Zona pres (četvrtak, 23.05): Gost Aleksandar Kesarsinia na Zona pres (četvrtak, 23.05): Gost Aleksandar KesarPrijatelji\tPrijatelji\tPrijatelji\t© 2011 SOS kanal · Prijavite se:VestiKomentari · Dizajnirao Mong


NUNS: Vučić na nepimeran način govorio o novinarima javnog serivsa\n23. avgust/kolovoz, 2016.\nNezavisno udruženje novinara Srbije (NUNS) ocenilo je danas kao krajnje neprimeren način na koji je predsednik Vlade Aleksandar Vučić govorio o novinarima Radio-televizije Srbije (RTS) na pres konferenciji u ponedeljak i pozvalo premijera da u javnoj komunikaciji pokaže viši stepen odgovornosti za kulturu govora.\nU saopštenju NUNS je naveo da ničim potkrepljene tvrdnje da novinari javnog servisa šire mržnju a da su pojedini urednici RTS-a "političke persone par ekselans" predstavljaju direktan pritisak na uredjivačku politiku tog medija, što je zabranjeno domaćim zakonima i međunarodnim konvencijama o slobodi medija.\nUdruženje je dodalo da je premijer izjavom "ne idem na RTS već četiri, pet meseci" demonstrirao neodgovornost i kada je reč o njegovoj obavezi prema javnosti.\n"Predsednik vlade jedne uređene, demokratski nastrojene države dužan je da se javnosti obraća putem medija bez ikakve diskriminacije. Posebno je neprihvatljivo to da najviši državni funkcioner u izvršnoj vlasti javno diskriminiše nacionalni javni servis. Briga o neprofesionalizmu medija i eventualnim sankcijama u nadležnosti je regulatornih i samoregulatornih tela a ne izvršne vlasti", navodi se u saopštenju.\nNUNS je ponovo pozvao premijera i da u javnoj komunikaciji pokaže viši stepen odgovornosti za kulturu govora.\n"Nedoličnim izrazima na jučerašnjoj pres konferenciji Aleksandar Vučić, zapravo, doprinosi tabloidizaciji javne scene koja promoviše uvredljiv način javnog ophođenja, neprimeren i opasan za slobodno, demokratsko društvo", naveo je NUNS.


Na veliku radost svih beogradskih mališamna i njihovih roditelja, kao i za sve velike zaljubljenike u dinosauruse, od ove jeseni na Kalemegdanu u Beogradu, biće organizovana stalana izložba posvećena dinosaurusima. Pokrovitelji ove nesvakidašnje izložbe biće Beogradsko javno preduzeće "Beogradska tvrđava", Humanitarni fond B92 i Prirodnjački centar u Svilajncu, gde se nalazi jedini specijalizovani park u Srbiji koji u svom izložbenom prostoru ima izložene primerke dinosaurusa. U tom cilju, na Kalemegdanskom parku biće izloženi dvadeset primeraka najpoznatijih dinosaurusa iz doba Jure u prirodnoj veličini.\nOva izložba biće organizovana u cilju pomoći obnove dečjeg vrića u Svilanjcu koje je potpuno uništeno u majskim poplavama.Ova stalna izložba na Kalemegdanu imaće i edukativan i humanitaran karakter. Polovina vrednosti od svake kupljene ulaznica sa ove izložbe biće donirana za obnovu obrdaništa u Svilajncu.\nTagovi: dinosaurusi izlozba dinosaurusa kalemegdan


Ministar Ružić: Probni završni ispit 26. i 27. marta, počelo štampanje testova - Mala Matura\nPrvi potpredsednik Vlade Srbije i ministar prosvete, nauke i tehnološkog razvoja Branko Ružić obišao je Zavod za vrednovanje kvaliteta obrazovanja i vaspitanja, gde je počelo štampanje testova za probni završni ispit koji će biti održan 26. i 27. marta. Ministar Ružić ocenio je danas da je Zavod sada infrastrukturno osposobljen da štampa sve testove za završni ispit.\nDodao je da će završni ispit, koji je veoma značajan za nastavak školovanja malih maturanata, biti održan 23, 24. i 25. juna. Učenici će prvog dana polagati test iz srpskog, tj. maternjeg jezika, drugog dana test iz matematike, dok će poslednjeg dana rešavati pitanja iz kombinovanog testa.\n– Cilj nam je da sve aktivnosti u ovoj školskoj godini završimo na uspešan način, bez obzira na to što se nalazimo u vanrednim okolnostima, rekao je Ružić.\nOn je naveo da će ove godine u Srbiji biti osam skening centara, te da će se na taj način ubrzati proces pregledanja testova. Testovi za polaganje završnog ispita će iz Zavoda, u saradnji sa Poštom Srbije, biti distribuirani školskim upravama uz asistenciju policije.


EU – Nizozemska: Holanđani i za i protiv „Nexita“\n05 juli, 2016\nLider Freedom Party Geert Wilders je naglasniji zagovornik nizozemskog ne ostanku u EU.\nNakon uspješnog referenduma u Britaniji o izlasku iz Evropske unije, u Brusselsu strahuju da bi i druge članice - kako se govorka i Nizozemska - mogle istupiti iz članstva. I u toj zemlji je, slično kao u Britaniji, snažno izražena bojazan vezana za imigracionu politiku Evropske unije i suverenitet Nizozemske. Zagovornici ostanka ističu ključnu ulogu Evropske unije u prosperitetu, ukupnom društveno-ekonomskom napretku, ostvarenom u Nizozemskoj.\nU Maastrichtuu, na jugu Nizozemske, sporazumom iz 1992. godine stvorena je Evropska unija. Sporazum potpisan prije 24 godine usmjerio je Evropu u pravcu čvrste političke, ekonomske, finansijske i monetarne unije. U posljednje vrijeme Maastricht je središte regiona u kojem je najviše izražena skepsa u pogledu daljeg članstva u Evropskoj uniji. Nedavne javne anktete pokazuju da polovina Nizozemaca želi referendum sličan britanskom.\nLaurence Stassen, bivša poslanica Nizozemske u Evropskom parlamentu, ističe:\n"Kao država, trebalo bi da imamo naše granice, naše sudove, da usvajamo naše zakone.... a ne zvaničnici u Brusselsu, ne Evrposka unija."\nLaurence Stassen je bila članica krajnje desničarske Stranke za slobodu koju vodi Geert Wilders, političke stranke trenutno na vrhu podrške Nizozemaca. Wilders vodi kampanju protiv, kako tvrdi, islamizacije Evrope i zagovara referendum o daljem članstvu u Evropskoj uniji. Stassenova dodaje:\n"Brexit je uzimanje suverenita u svoje ruke. Jako je mnogo bojzani zbog imigracije."\nRoterdam je najveća evropska luka i ključna tačka kroz koju su uvezane ekonomije sjeverne Evrope i ostatka svijeta. Svake godine u toj luci biva pretovareno 465 miliona tona tereta.\nSjaak Poppe, glasnogovornik uprave roterdamske luke, podsjeća:\n"Vrlo, vrlo mnogo ekonomskog prosperiteta i Nizozemske i Evrope tokom nekoliko proteklih decenija ovisilo je, i ovisiće i ududuće, od slobodne trgovine i nesmetanog protoka dobara i ljudi."\nU luci, na eventualni izlazak Nizomeske iz Evropske unije, gledaju kao na ekonomsku katastrofu kaže Poppe:\n"Sa Evropom, nas je 500 miliona, najveća smo trgovinska zona, najveće tržište. Nizozemska je zemlja sa samo 16 miliona stanovnika."\nZagovornici ostanka u Evropskoj uniji s razlogom su obeshrabreni rezultatom britanskog referenduma.\nFabian Amtenbrink, profesor univerziteta Erasmus, Roterdam, naglašava:\n"Ujedinjeno kraljevstvo je najveći, ključni trgovinski partner Nizozemske. Veze dvije zemlje su velike, historijske."\nNe samo u Nizozenskoj, nego i širom Evrope, postoje krupni razlozi nezadovoljstva funkcioniranjem Evropske unije kaže profesor Amtenbrink i objašnjava:\n"Osnovni sentiment.... Brussels previše toga regulira, određuje. Sa postojećim sistemom odlučivanja u Brusselsu, u Evropskoj uniji procesi donošenja odluka daleko su od ruku građana evropskih zemalja."\nPo sada važećim nizozemskim zakonima referendum o šlanstvu u Evropskoj uniji malo je vjerovatan. Ali, sa izborima u martu iduće godine, i pod uticajem britanskog brexita, odnos prema Evropskoj uniji mogao bi u Nizozemskoj, jednoj od članica, osnivača EU, biti znatno drugačiji nego sada.


DUNJA Apartman soba Beograd Centar\nDUNJAapartman Beograd, Vojvode Milenka, Centar\nPovršina: 17m2, jednosoban\nRezerviši apartman "DUNJA"\nSoba za dve osobe, sa terasom, u centru grada\nStudio Apartman DUNJA je soba sa čajnom kuhinjom na poslednjem spratu stambene zgrade sa liftom. Nalazi se u centru Beograda, pedesetak metara od ulice Kneza Miloša i može biti interesantan ljudima koji dolaze u centar grada, a potreban im je pristupačan smeštaj. U pitanju je pristojan smeštaj na zavidnoj lokaciji - u ovoj garsonjeri površine 17 kvardratnih metara postoji bračni ležaj, pa je pogodan za boravak do dve osobe. U sklopu prostorije je i čajna kuhinja sa frižiderom, ali bez opcije za kuvanje (izuzev električnog čajnika), a pored nje se nalazi uredno kupatilo sa tuš-kadom. Terasa je lepa, sa dve stolice za sedenje i pogledom na Beograd na vodi.\nGlavne prednosti ovog studio apartmana su njegova lokacija i cena. Ove dve stvari ga svrstavaju u nekoliko niša: jedan je od smeštaja u blizini Kliničkog centra Srbije, blizu je Beogradski sajam a spada i u pristupačne smeštaje u centru grada. O blizini svih sadržaja možda je suvišno i pisati: do Kliničkog centra je potrebno par minuta peške, restorana i kafića u komšiluku ima bar dvadeset, do svih delova grada je ovaj studio izuzetno dobro povezan gradskim prevozom. U tom delu grada nema besplatnog mesta za parking, ali se u blizini nalazi javna garaža "Dr Aleksandra Kostića" gde dan parkiranja iznosi 1500 dinara, odnosno oko 12 evra. Ukoliko Vam je potreban pristojan i pristupačan smeštaj na dobroj lokaciji pogledajte DUNJU.\nklima uređajkablovska TV lifttuš Centralno grejanje terasa\nAna Riznic 14 Avgust, 2021\nNe bih preporucila ni najvecem neprijatelju ovaj smestaj. Zaobilazite ga u sirokom luku.


Ekipa koja se takmiči u drugoj ligi Srbije u polufinalu drugog stepena kupa Srbije izbacila je prvoligaša i člana ABA 2 lige Novi Pazar, a do važnog trijumfa "Krstaše" su predvodili Uroš Lučić sa 26 poena i 10 skokova i Slobodan Dunđerski sa 20 poena i 14 asistencija.\nRadnički - klub bogate tradicije i istorije, nekadašnji je šampion SFR Jugoslavije (1973), rezervisao je svoje mesto u borbi sa najboljim domaćim timovima. Pored trofeja šampiona države, klub u svojoj vitrini ima i osvojen Kup Jugoslavije 1976. godine.\nDrugi učesnik završnice Kupa Koraća biće pobednik meča Dunav Stari Banovci - Sloboda Užice. Taj meč igra se u sredu od 19 časova.


Novi Sad, 2. septembar 2019.- „Dan grčke kulture“, obeležen je po drugi put u Kulturnom centru Novog Sada. Veče plesa, muzike i filma, na temu „Novosadski dani grčke kulture“, organizovala je nevladina organizacija „Trandafili“ iz Novog Sada, a svečanom događaju prisustvovala je i pokrajinski sekretar za kulturu, javno informisanje i odnose s verskim zajednicama Dragana Milošević.\n„Ono što je krucijalna stvar, jeste da negujemo kulturu svih nacionalnih zajednica na teritoriji AP Vojvodine. Čuvajući njihov identitet, gradimo zajedničku budućnost za sve nas koji ovde živimo i naravno, sprovodeći suživot sa svim našim nacionalnim zajednicama, stoga je opravdana naša podrška i prisutnost večeras ovde“, istakla je Dragana Milošević.\nNošnja, ples, književnost, muzika i tradicija Grka, predstavljeni su u Kulturnom centru Novosađanima i svim ljubiteljima grčke kulture.\n„Pre sedam godina smo pripremili jednu izložbu koja se takođe bavila ovom temom, znameniti Grci i Cincari. Izložbu smo poklonili gimnaziji „Jovan Jovanović Zmaj“, koja je opet grčkog porekla. Tako da, kad se spomene reč kultura u Novom Sadu, sve se nekako vrti oko Grka i Cincara“, kaže Milena Jovičin, predsednica udruženja NVO „Trandafili“.\nNovi Sad i Vojvodinu sa Grčkom vežu neraskidive kulturne veze i istorijske okolnosti, što je još jedan od razloga za održavanje „Dana grčke kulture i filma“.\n„Novi Sad ima institucionalne odnose sa dve grčke opštine, to je važno da se pomene. Od 1994. imamo potpisanu povelju o bratimljenju sa jednom opštinom i od nedavno, od 2017. godine, grad Novi Sad ima potpisan ugovor o saradnji sa opštinom Krf, i mogu vam reći da za poslednje dve godine imamo sjajnu saradnju utemeljenu na kulturno-istorijskim odredbama, između opštine Krf i grada Novog Sada“, navodi Aleksandar Petrović, pomoćnik gradonačelnika Novog Sada.


Deniz Baysal ljuta na statiste u njenoj novoj seriji - TV Exposed\nGlumica Deniz Baysal izjavila je da je veoma ljuta na statiste serije Teskilat. Prvo, izuzetno neprofesionalno sa njihove strane je to što su objavili fotografije sa snimanja serije na društvenim mrežama. Takvim stvarima u poslu jednostavno nije mesto, smatra glumica. Druga stvar, mnogo važnija, koja je zasmetala Deniz Baysal je to što statisti uopšte ne ...\nGlumica Deniz Baysal izjavila je da je veoma ljuta na statiste serije Teskilat.\nPrvo, izuzetno neprofesionalno sa njihove strane je to što su objavili fotografije sa snimanja serije na društvenim mrežama. Takvim stvarima u poslu jednostavno nije mesto, smatra glumica. Druga stvar, mnogo važnija, koja je zasmetala Deniz Baysal je to što statisti uopšte ne slušaju režisera. Pojedine scene su zbog njih snimali i po deset puta.\nDeniz je dodala da je lako reći da želiš postati zvezda i poznat. Ukoliko oni na setove dolaze tek onako i rade stvari koje rade na setu serije Teskilat, na te snove mogu da zaborave.\nNOVO - The Guardian o turskoj seriji 50m2\nBige Onal posetila lekara